cyanic-selkie/wikianc huggingface dataset:
ಪ್ರಕೃತಿ ಚಿಕಿತ್ಸಾ ಪದ್ಧತಿ
ಉತ್ತರ ಅಮೇರಿಕ
ಕೆನಡಾದ ಐದು ಪ್ರಾಂತ್ಯಗಳಲ್ಲಿ,ಹದಿನೈದು US ರಾಜ್ಯಗಳಲ್ಲಿ ಹಾಗು ಡಿಸ್ಟ್ರಿಕ್ಟ್ ಆಫ್ ಕೊಲಂಬಿಯ ದಲ್ಲಿ ಮಾತ್ರ ಉತ್ತರ ಆಮೇರಿಕಾದಿಂದ ಮಾನ್ಯತೆ ಪಡೆದ ಶಾಲೆಗಳಿವೆ.ಅಲ್ಲಿನ ಪ್ರಕೃತಿಚಿಕಿತ್ಸೆ ಶಾಲೆಯಲ್ಲಿ ಓದಿರುವ ಪ್ರಕೃತಿ ಚಿಕಿತ್ಸಕರು ಮಾತ್ರ ND ಯಾ NMD ಬಿರುದುಗಳನ್ನು ಬಳಸಬಹುದು. ಮಿಕ್ಕ ಕಡೆ, "ನೇಚರೊಪಾತ್", "ನೇಚರೊಪತಿಕ್ ಡಾಕ್ಟರ್" ಯಾ "ಡಾಕ್ಟರ್ ಆಫ್ ನಾಚುರಲ್ ಮೆಡಿಸಿನ್" ಎಂಬ ಬಿರುದುಗಳಿಗೆ ಅಂತಹ ಮಾನ್ಯತೆ ಅಥವಾ ರಕ್ಷಣೆಯಿಲ್ಲ.
ಉತ್ತರ ಆಮೇರಿಕಾದಲ್ಲಿ ಪ್ರಕೃತಿ ಚಿಕಿತ್ಸೆಯನ್ನು ನಿಯಂತ್ರಿಸುವ ಬೇರೆಬೇರೆ ಆಡಳಿತಪ್ರದೇಶದಲ್ಲಿ ಪ್ರಕೃತಿ ಚಿಕಿತ್ಸಕರಿಗೆ ಅವಕಾಶ ಕಲ್ಪಿಸುವ, ಸ್ಥಳೀಯವಾಗಿ ವ್ಯತ್ಯಾಸವಾಗಿರುವ ಹಲವಾರು ನಿಯಮಾವಳಿಗಳನ್ನು ಹೊಂದಿದೆ. ಕೆಲವು ಪ್ರದೇಶಗಳು ಚಿಕ್ಕ ಶಸ್ತ್ರಚಿಕಿತ್ಸೆಗಳಿಗೆ, ಪ್ರಿಸ್ಕ್ರಿಪ್ಷನ್ ಡ್ರರ್ಗ್ಸ್ (ವೈದ್ಯರ ಲಿಖಿತ ಸಲಹೆಯ ಮೇರೆಗೆ ಮಾತ್ರವೆ ಸಿಗುವ ಔಷಧಗಳು), ಸ್ಪೈನಲ್ ಮನಿಪುಲೇಷನ್ಸ್‌, ಹೆರಿಗೆ ಶಾಸ್ತ್ರ ಮತ್ತು ಸ್ತ್ರೀರೋಗಶಾಸ್ತ್ರಗಳನ್ನು ಆಳವಡಿಸಿಕೊಳ್ಳಲು ಅವಕಾಶ ಕಲ್ಪಿಸಿಕೊಟ್ಟರೆ, ಬೇರೆ ಕೆಲವು ಪ್ರದೇಶಗಳು ಪ್ರಕೃತಿ ಚಿಕಿತ್ಸಾ ಕ್ರಮಗಳಿಂದ ಇವುಗಳನ್ನು ಬೇರ್ಪಡಿಸಿವೆ.
ಕೆನಡಾ
ಕೆನಡಾದ ಐದು ಪ್ರಾಂತ್ಯ- ಬ್ರಿಟಿಷ್ ಕೊಲಂಬಿಯಾ, ಮಾನಿಟೊಬ, ನೋವ ಸ್ಕಾಟಿಯ, ಒಂಟಾರಿಯೋ, ಮತ್ತು ಸಾಸ್ಕಟ್ ಚೆವಾನ್-ಗಳಲ್ಲಿ ಪ್ರಕೃತಿಚಿಕಿತ್ಸಕರಿಗೆ ಪರವಾನಿಗೆಯನ್ನು ನೀಡಲಾಗತ್ತದೆ. ಬ್ರಿಟಿಷ್ ಕೊಲಂಬಿಯಾ ಪ್ರಕೃತಿಚಿಕಿತ್ಸಾ ವಿಧಾನವನ್ನು 1936ರಿಂದಲೂ ನಿಯಂತ್ರಿಸುತ್ತಿದೆ. ಮೇಲಾಗಿ, ND ಪರವಾನಿಗೆ ಪಡೆದಿರುವವರು ಔಷಧಗಳನ್ನು ಸೂಚಿಸಲು ಹಾಗು ಚಿಕ್ಕ ಶಸ್ತ್ರಚಿಕಿತ್ಸೆಗಳನ್ನು ಮಾಡಲು ಕೆನಡಾದ ಈ ಪ್ರಾಂತ್ಯದಲ್ಲಿ ಮಾತ್ರವೆ ಸಾಧ್ಯವಿದೆ.
ಯುನೈಟೆಡ್ ಸ್ಟೇಟ್ಸ್ (ಅಮೇರಿಕಾ ಸಂಯುಕ್ತ ಸಂಸ್ಥಾನ)
ಇದಲ್ಲದೆ, ಪ್ಲೋರಿಡಾ ಮತ್ತು ವರ್ಜಿನಿಯ ಪ್ರದೇಶಗಳು ಗ್ರಾಂಡ್ ಫಾದರ್ ಕ್ಲಾಸ್ (ಒಂದು ಬಗೆಯ ಷರತ್ತು)ಅಡಿಯಲ್ಲಿ ಪ್ರಕೃತಿ ಚಿಕಿತ್ಸಕರಿಗೆ ಪರವಾನಿಗೆಯನ್ನು ಕೊಡುತ್ತದೆ. ಅರಿಜೋನ, ಡಿಸ್ಟ್ರಿಕ್ಟ್ ಆಫ್ ಕೊಲಂಬಿಯ, ಇದಾಹೊ, ಕಾನ್ಸಾಸ್, ಮೈನ್, ಮೊಂಟಾನ, ಒರೆಗಾನ್, ಉತಾ, ವೆರ್ಮೋಂಟ್, ಮತ್ತು ವಾಷಿಂಗ್ಟನ್.
ಉತಾ ರಾಜ್ಯವನ್ನು ಹೊರತುಪಡಿಸಿ ಬೇರೆ ಪ್ರದೇಶಗಳಲ್ಲಿ ಪ್ರಕೃತಿ ಚಿಕಿತ್ಸೆ ವೈದ್ಯರು ತಮ್ಮ ಪದವಿ ಶಿಕ್ಷಣದ ನಂತರ ವೃತ್ತಿಯನ್ನು ಪ್ರಾರಂಭಿಸುವ ಮೊದಲು ಆಸ್ಪತ್ರೆಯಲ್ಲಿ ಆಭ್ಯಾಸ (ರೆಸಿಡೆನ್ಸಿ) ನಡೆಸಬೇಕೆಂಬ ಕಡ್ದಾಯವೇನಿಲ್ಲ.
ಯುನೈಟೆಡ್ ಕಿಂಗ್‌ಡಮ್‌
ಯುನೈಟೆಡ್ ಕಿಂಗ್ಡಮ್ ನಲ್ಲಿ ಪ್ರಕೃತಿ ಚಿಕಿತ್ಸೆ ವೃತ್ತಿಯನ್ನು ನಿಯಂತ್ರಿಸಲು ಸರಕಾರಿ ಪ್ರಾಯೋಜಿತ ನಿಬಂಧನೆಗಳು ಇಲ್ಲದ ಕಾರಣ ಪ್ರಕೃತಿಚಿಕಿತ್ಸಕರು ಸಾಮಾನ್ಯವಾಗಿ ಅನಿಯಂತ್ರಿತರಾಗಿದ್ದಾರೆ. ನೊಂದಾಯಿಸಿಕೊಳ್ಳುವ ಅತ್ಯಂತ ದೊಡ್ಡ ಸಂಸ್ಥೆ- ದಿ ಜೆನರಲ್ ಕೌನ್ಸಿಲ್ ಅಂಡ್ ರೆಜಿಸ್ಟರ್ ಆಫ್ ನೇಚರೊಪಾತ್ಸ್, UK ಯಲ್ಲಿ ಮೂರು ಕೋರ್ಸ್ಗಳನ್ನು ಮಾನ್ಯತೆ ಮಾಡಿದೆ, ಇವುಗಳಲ್ಲಿ ಎರಡನ್ನು - ಬ್ರಿಟಿಷ್ ಕಾಲೇಜ್ ಆಫ್ ಒಸ್ಟಿಯೊಪಾತಿಕ್ ಮೆಡಿಸಿನ್ ಹಾಗು ದಿ ಕಾಲೇಜ್ ಆಫ್ ಒಸ್ಟಿಯೊಪಾತ್ಸ್ ಎಜುಕೇಷನಲ್ ಟ್ರಸ್ಟ್ - ಒಸ್ಟಿಯೊಪಾತಿಕ್ (ಮೂಳೆವೈದ್ಯ ಶಾಸ್ತ್ರ) ಶಾಲೆಗಳಲ್ಲಿ; ಇದಲ್ಲದೆ ಯುನಿವೆರ್ಸಿಟಿ ಆಫ್ ವೆಸ್ಟ್ ಮಿನಿಸ್ಟರ್ ಸೂಕ್ಲ್ ಆಫ್ ಇಂಟಿಗ್ರೇಟೆಡ್ ಹೆಲ್ತ್ ನಡಿಯಲ್ಲಿ ಬಿ.ಎಸ್ಸಿ. ಹೆಲ್ತ್ ಸೈನ್ಸ್ (ನೇಚರೊಪತಿ)ಯ ಕೋರ್ಸ್ (ಆರೋಗ್ಯ ವಿಜ್ಞಾನ(ಪ್ರಕೃತಿ ಚಿಕಿತ್ಸೆ)ದ ಬಿ.ಎಸ್ಸಿ ಪದವಿ).
ಇದಲ್ಲದೆ ಅಸೋಸಿಯೆಷನ್ ಆಫ್ ನೇಚರೊಪತಿಕ್ ಪ್ರಾಕ್ಟಿಷನರ್ಸ್  ಮತ್ತು ದಿ ಬ್ರಿಟಿಷ್ ನೇಚರೊಪತಿಕ್ ಅಸೋಸಿಯೆಷನ್  ಎಂಬ ಎರಡು ಪ್ರಕೃತಿ ಚಿಕಿತ್ಸಕರ ಒಕ್ಕೂಟಗಳಿದೆ.
ಸಾಕ್ಷ್ಯಾಧಾರ
ಯಾವುದೇ ರೀತಿಯ ಭದ್ರವಾದ ವೈಜ್ಞಾನಿಕ ಬುನಾದಿ ಇಲ್ಲದ ಪ್ರಕೃತಿಚಿಕಿತ್ಸೆಯಂತಹ ನೈಸರ್ಗಿಕ ವೈದ್ಯಶಾಸ್ತ್ರಗಳನ್ನು ಪರೀಕ್ಷಿಸಲು ಸಾಕ್ಷಿ-ಆಧಾರಿತ ಔಷಧ ವೈದ್ಯಶಾಸ್ತ್ರ (EBM)- ಸೂಕ್ತವಾದ ಮಾರ್ಗೋಪಾಯವೆಂದು ಶಿಫಾರಸು ಮಾಡಲಾಗಿದೆ. ಆಸ್ಟ್ರೇಲಿಯಾದಲ್ಲಿ ನಡೆಸಿದ ಸಮೀಕ್ಷೆಯೊಂದರ ಪ್ರಕಾರ ಅಲ್ಲಿನ ಸಾಂಪ್ರದಾಯಿಕ ಪ್ರಕೃತಿ ಚಿಕಿತ್ಸಕರು EBM ತಮ್ಮ ಜೀವತತ್ವವಾದ ಮತ್ತು ಸಮಗ್ರತಾ ಸಿದ್ದಾಂತ ತತ್ವಗಳ ಮೇಲಿನ ತಾತ್ವಿಕ ಹಲ್ಲೆಯೆಂದು ಭಾವಿಸಿದ್ದಾರೆ. ಅವರು ಪ್ರಕೃತಿ ಚಿಕಿತ್ಸಾ ಪದ್ಧತಿಯ ಸಮಗ್ರತೆಯನ್ನು ಪ್ರತಿಪಾದಿಸುತ್ತಾರೆ. ಆಸ್ಟ್ರೇಲಿಯಾದಲ್ಲಿ ಸಮೀಕ್ಷೆಯಲ್ಲಿ ಪಾಲ್ಗೊಂಡ ಪ್ರಕೃತಿಚಿಕಿತ್ಸಕರಿಗೆ EBM ಯನ್ನು ಆರ್ಥೈಸಿಕೊಂಡು ಅದರ ತತ್ವಗಳನ್ನು ಅಳವಡಿಸಿಕೊಳ್ಳುವಲ್ಲಿ ತೊಂದರೆಯಾಗಿರಬಹುದು. ಸಾಮಾನ್ಯ ಜನತೆ ದಿನೆದಿನೆ ಪ್ರಕೃತಿಚಿಕಿತ್ಸೆಯನ್ನು ಒಪ್ಪಿಕೊಳ್ಳತೊಡಗಿದರೂ ಕೂಡ, ವೈದ್ಯಕೀಯ ಸಮುದಾಯದ ಇತರ ಸದಸ್ಯರು ಪ್ರಕೃತಿಚಿಕಿತ್ಸೆಯನ್ನು ವಿಮರ್ಶಾತ್ಮಕ ದೃಷ್ಟಿಯಿಂದ ನೋಡುತ್ತಾರೆ, ಕೆಲವರಂತು ಅದನ್ನು ತಿರಸ್ಕರಿಸುತ್ತಾರೆ. ಪ್ರಕೃತಿಚಿಕಿತ್ಸೆ ಬಗೆಗಿನ ಹೆಚ್ಚಿದ ವೈಜ್ಞಾನಿಕ ಮಾಹಿತಿಯು, ಉತ್ತಮ ರೀತಿಯ ಚಿಕಿತ್ಸಾಕ್ರಮಗಳನ್ನು ಆಳವಡಿಸಿಕೊಳ್ಳುವುದರೊಂದಿಗೆ ಸುಧಾರಿತ ವೈದ್ಯಕೀಯ ಚಿಕಿತ್ಸಾಕ್ರಮ ಹಾಗು ಆರ್ಥಿಕ ದೃಷ್ಟಿಯಿಂದ ಒಳ್ಳೆಯ ಸ್ವಾಸ್ಥ್ಯ-ಆರೈಕೆ ವ್ಯವಸ್ಥೆ ಕಲ್ಪಿಸುತ್ತದೆ. ಪ್ರಕೃತಿಚಿಕಿತ್ಸಕರು ತಮ್ಮನ್ನು ಹೊಸ ಸಂಶೋಧನೆ, ನವೀನ ವೈದ್ಯಕೀಯ ತತ್ವಗಳನ್ನು, ತಮ್ಮ ವೈದ್ಯಕೀಯ ಸೇವೆಯಲ್ಲಿ ಆಳವಡಿಸಿಕೊಳ್ಳುತ್ತಿರುವ ಕಾರಣ, ಅವರ ವೃತ್ತಿಯಲ್ಲಿ ಹೆಚ್ಚಿನ ಮನ್ನಣೆ ದೊರೆಯುತ್ತಿದೆ. ಪ್ರಕೃತಿಚಿಕಿತ್ಸೆ ವಿಧಾನದ ಸುರಕ್ಷತೆ, ಸಾಮಾನ್ಯವಾದ ತೊಂದರೆಗಳನ್ನು ತಡೆಗಟ್ಟುವಲ್ಲಿ ಪ್ರಕೃತಿಚಿಕಿತ್ಸೆ ಎಷ್ಟು ಸಹಕಾರಿಯೆಂದು ನಿರ್ಣಯಿಸಲು ಪ್ರಕೃತಿಚಿಕಿತ್ಸಕರು ಹಾಗು ವೈದ್ಯಶಾಸ್ತ್ರ ವೈದ್ಯರ ನಡುವಿನ ಸಹಯೋಗವು ಹೆಚ್ಚುತ್ತಿದೆ. ಮೇಲಾಗಿ, ಪರಿಣಾಮಕಾರಿಯಾದ ವೆಚ್ಚ ವಿಧಾನದಲ್ಲಿ ರೋಗಿಯ ಆರೋಗ್ಯವನ್ನು ಪ್ರಕೃತಿ ಚಿಕಿತ್ಸೆ ವಿಧಾನವು ಹೆಚ್ಚಿಸುತ್ತದಯೆ ಎಂದು ನಿರ್ದರಿಸಲು ಕೂಡ ಈ ಸಹಯೋಗ ಸಹಕಾರಿಯಾಗಿದೆ. ಜರ್ಮನಿಯಲ್ಲಿ, ಪ್ರಕೃತಿ ಚಿಕಿತ್ಸೆ ವಿಧಾನದಡಿಯಲ್ಲಿ ಸೇರದ ಆನೇಕ ಚಿಕಿತ್ಸೆಗಳನ್ನು (ಕಾಯಿಲೆ ವಾಸಿ ಮಾಡುವ ಚಿಕಿತ್ಸಾ ಪದ್ದತಿ)ರಿಪ್ಲೇಕ್ಸಾಲಜಿ ಎಂಬ ವೈಜ್ಞಾನಿಕವಾಗಿ ನಂಬಬಹುದಾದ ಚಿಕಿತ್ಸೆಗಳೆಂದು ಕೊಡಲಾಗುತಿದೆ. ಆದರೆ, ರಿಪ್ಲೇಕ್ಸಾಲಜಿ (ಕಾಯಿಲೆ ವಾಸಿ ಮಾಡುವ ಚಿಕಿತ್ಸಾ ಪದ್ದತಿ)ಸಂಪ್ರದಾಯ ಬದ್ಧವಾದ ಕ್ರಮವಲ್ಲ, ಹಾಗು ಇದಕ್ಕೂ ಗಂಭೀರವಾದ ಪ್ರಕೃತಿಚಿಕಿತ್ಸಾ ವಿಧಾನಗಳೊಂದಿಗೆ ಯಾವುದೆ ಹೋಲಿಕೆಯಿಲ್ಲ. ಅದು ಅಲ್ಲದೆ, ರಿಪ್ಲೇಕ್ಸಾಲಜಿಗೆ ಯಾವುದೆ ರೀತಿಯ ವೈಜ್ಞಾನಿಕ ತಳಹದಿಯಿಲ್ಲ. ರಿಪ್ಲೇಕ್ಸಾಲಜಿಗೆ (ಕಾಯಿಲೆ ವಾಸಿ ಮಾಡುವ ಚಿಕಿತ್ಸಾ ಪದ್ದತಿ)ಪ್ರತಿಯಾಗಿ ನಿಜವಾದ ಪ್ರಕೃತಿ ಚಿಕಿತ್ಸಾ ವಿಧಾನ, ಅಧುನಿಕ ವೈದ್ಯಶಾಸ್ತ್ರಕ್ಕೆ ಪರ್ಯಾಯವಲ್ಲದ, ಆದರೆ ಪೂರಕವಾದ ಚಿಕಿತ್ಸಾ ಕ್ರಮವೆಂದು ಪರಿಗಣಿಸಲಾಗುತ್ತದೆ.
ಟೀಕೆಗಳು
ಪ್ರಕೃತಿಚಿಕಿತ್ಸೆ ವಿಧಾನವು ದೃಢಪಡಿಸಿರದ, ತಪ್ಪೆಂದು ತೋರಿಸಲ್ಪಟ್ಟ ಹಾಗು ಇತರ ವಿವಾದಾತ್ಮಕ ಪರ್ಯಾಯ ವೈದ್ಯಕೀಯ ಚಿಕಿತ್ಸಾ ಕ್ರಮಗಳ ಮೇಲಿನ ಅವಲಂಬನೆ; ಜೀವತತ್ವಗಳ ತೀವ್ರವಾದ ಮೂಲಭೂತ ಪ್ರತಿಪಾದನೆಯಿಂದಾಗಿ ಪ್ರಕೃತಿಚಿಕಿತ್ಸಾ ಕ್ರಮಗಳನ್ನು ಖಂಡಿಸಲಾಗುತ್ತದೆ. ಪ್ರರ್ಯಾಯ ವೈದ್ಯಚಿಕಿತ್ಸಾ ಕ್ರಮಗಳ ಹಾಗೆಯೆ, ಈ ಪದ್ಧತಿಯಲ್ಲೂ ರೋಗವನ್ನು ತಪ್ಪಾಗಿ ನಿರ್ಧರಿಸುವ ಅಪಾಯವಿದೆ; ಆದರೆ ಈ ಆಪಾಯ ತರಬೇತಿಯ ಮಟ್ಟಕ್ಕೆ ತಕ್ಕ ಹಾಗೆ ಕಡಿಮೆಯಾಗಬಹುದು. ಪ್ರಕೃತಿಚಿಕಿತ್ಸೆ ವಿಧಾನದಲ್ಲಿ ಚಿಕಿತ್ಸೆ ಪಡೆಯುವ ಯತ್ನದಲ್ಲಿ ಕೆಲವೊಮ್ಮೆ ರೋಗಿಯು ಪ್ರಕೃತಿಚಿಕಿತ್ಸಕರಿಂದ ನಿರ್ಧರಿಸಲಾಗದ ರೋಗಗಳಿಗೆ ಯಾವದೇ ರೀತಿಯ ಚಿಕಿತ್ಸೆ ಮಾಡಿಸಿಕೊಳ್ಳದಿರುವ ಅಪಾಯವಿದೆ. ಕೆಲವು ಪ್ರಕೃತಿಚಿಕಿತ್ಸಾ ವಿಧಾನ-ಹೋಮಿಯೋಪತಿ ಮತ್ತು ಇರ್ರಿಡಾಲಜಿ-ಗಳನ್ನು ಹುಸಿವಿಜ್ಞಾನ ಅಥವಾ ಕಪಟ ವೈದ್ಯವೆಂದು ಪರಿಗಣಿಸಲಾಗುತ್ತದೆ. ಅಸಹಜ ಯಾ ಕೃತಕ ವಿಧಾನಕ್ಕೆ ಹೋಲಿಸಿದರೆ, ನೈಸರ್ಗಿಕ -ಕ್ರಮ ಹಾಗು ನೈಸರ್ಗಿಕ ರಾಸಾಯನಿಕಗಳು ಯಾವಾಗಲು ಸುರಕ್ಷಿತ ಅಥವಾ ಹೆಚ್ಚು ಪರಿಣಾಮಕಾರ ವಿಧಾನವೇನಲ್ಲ.
ಪ್ರಕೃತಿಚಿಕಿತ್ಸರನ್ನು ಒಳಗೊಂಡಂತೆ ಅವೈಜ್ಞಾನಿಕ ಆರೋಗ್ಯ ಚಿಕಿತ್ಸಕರು ಅವೈಜ್ಞಾನಿಕ ವಿಧಾನಗಳನ್ನು ಬಳಸುತ್ತಾರೆ; ಅದೂ ಅಲ್ಲದೆ, ಜನರಿಗೆ ಆರೋಗ್ಯದ ಬಗ್ಗೆ ಹೆಚ್ಚಿನ ಜ್ಞಾನವಿಲ್ಲದ ಕಾರಣ ಇಂತಹ ಸೇವೆಯನ್ನು ನೀಡುವವರ ಮಾತಿನ ಮೇಲೆ ನಂಬಿಕೆಯಿಟ್ಟು ಮೊಸಹೋಗಬೇಕಾಗುತ್ತದೆ. ಕಪಟವೈದ್ಯರು ಜನರಿಗೆ ತೊಂದರೆ ಕೂಡುವುದೆ ಅಲ್ಲದೆ ವೈಜ್ಞಾನಿಕ ಸಂಶೋಧನೆಗಳಿಗೆ ಅಡ್ದಿಪಡಿಸುತ್ತಾರೆ, ಹೀಗಾಗಿ ಇದನ್ನು ಸಂಪೂರ್ಣವಾಗಿ ನಿಷೇಧಿಸಬೇಕೆಂದು ವಿಲಿಯಂ ಟಿ. ಜಾರ್ವಿಸ್ ಹೇಳುತ್ತಾರೆ.
ನಾಷನಲ್ ಕೌನ್ಸಿಲ್ ಎಗೇನ್ಸಟ್ ಹೆಲ್ತ್ ಪ್ರಾಢ್ ಹಾಗು ಕ್ವಾಕ್ ವಾಚ್ ನ ಸ್ಟೀಫನ್ ಬಾರೆಟ್ ಪ್ರಕೃತಿಚಿಕಿತ್ಸೆಯ ತತ್ವಸಿದ್ಧಂತ ತೀರ ಸರಳವಾಗಿದ್ದು, ಕಪಟವೈದ್ಯದಿಂದ ಬೇರ್ಪಡಿಸಲಾಗದ ಅನೇಕ ಕ್ರಮಗಳಿಂದ ಕೂಡಿದೆ ಎಂದು ಹೇಳುತ್ತಾನೆ.
ಮೆಡ್ಸ್ಕೇಪ್ ಜನರಲ್ ಮೆಡಿಸಿನ್ ಎಂಬ ನಿಯತಕಾಲಿಕೆಯಲ್ಲಿ ಕೆ.ಸಿ. ಅಟ್ವುಡ್ ಹೀಗೆ ಬರೆಯುತ್ತಾರೆ: ಈಗ ಪ್ರಕೃತಿಚಿಕಿತ್ಸಕರು ತಮ್ಮನ್ನು ತಾವೇ ಸಾಂಪ್ರದಾಯಿಕ ಮತ್ತು ನೈಸರ್ಗಿಕ ಚಿಕಿತ್ಸಾ ವಿಧಾನಗಳಲ್ಲಿ ನುರಿತ "ಪ್ರಾಥಮಿಕ ಚಿಕಿತ್ಸಾ ವೈದ್ಯರೆಂದು" ಕರೆದುಕೊಳ್ಳುತ್ತಾರೆ. ಆದರೆ ಅವರ ತರಬೇತಿ, ವೈದ್ಯಕೀಯ ಶಾಸ್ತ್ರವನ್ನು ಕಲಿತ ಪ್ರಾಥಮಿಕ ಚಿಕಿತ್ಸಕರಿಗೆ ಹೋಲಿಸಿದರೆ ತೀರಾ ಕಡಿಮೆ. ಅದೂ ಅಲ್ಲದೆ, ಅವರು ಓದುವ ಪಠ್ಯವನ್ನು ಪರೀಕ್ಷಿಸಿದಾಗ, ಅದರಲ್ಲಿ ಹಲವಾರು ಹುಸಿವೈಜ್ಞಾನಿಕ, ಪರಿಣಾಮಕಾರಿಯಲ್ಲದ, ನೀತಿಗೆ ವಿರುದ್ಧವಾದ ಹಾಗು ಅಪಾಯಕಾರಿಯಾದ ಅನೇಕ ವಿಧಾನಗಳಿವೆ." ಮತ್ತೊಂದು ಲೇಖನದಲ್ಲಿ, ಆಟ್ವುಡ್ ಹೀಗೆ "ಪ್ರಕೃತಿ ಚಿಕಿತ್ಸಕರನ್ನು ತಮ್ಮ ಸಹದ್ಯೋಗಿಗಳೆಂದು ಪರಿಗಣಿಸುವ ವೈದ್ಯರ ಕ್ರಮ ಆಧುನಿಕ ವೈದ್ಯಕೀಯ ಶಾಸ್ತ್ರದ ಮೂಲಭೂತ ನೀತಿಗಳ ವಿರುದ್ಧ. ಪ್ರಕೃತಿಚಿಕಿತ್ಸಕರನ್ನು "ಅವೈಜ್ಞಾನಿಕ ವೃತ್ತಿಗಾರರು" ಎಂದು ಪರಿಗಣಿಸದೆ ಇದ್ದರೆ, ಆಗ ಈ ಪದಪ್ರಯೋಗಕ್ಕೆ ಆರ್ಥವೆ ಇಲ್ಲ. ಕಪಟವೈದ್ಯವನ್ನು ಬಯಲು ಮಾಡುವ ಮತ್ತೊಂದು ಲೇಖನದಲ್ಲಿ, ಅದರ ಲೇಖಕನು ಪೂರ್ವಗ್ರಹಿಪೀಡಿತನಾಗಿರದೆ, ವೈದ್ಯನಾಗಿ ತನ್ನ ನೈತಿಕ ಕರ್ತವ್ಯವನ್ನು ಮಾತ್ರ ನಿರ್ವಹಿಸುತ್ತಿರುವುದಾಗಿ ಗುರುತಿಸುತ್ತಾನೆ."
ಆರ್ನಾಲ್ಡ್ ಎಸ್. ರೆಲ್ಮಾನ್, ರ ಪ್ರಕಾರ "ಟೆಕ್ಸ್ಟ್ ಬುಕ್ ಆಫ್ ನಾಚುರಲ್ ಮೆಡಿಸಿನ್ " - ಶೈಕ್ಷಣಿಕ ಸಾಧನವಾಗಿ ತೀರಾ ಅಸರ್ಮಪಕ; ಹಲವಾರು ಸಾಮಾನ್ಯ ಕಾಯಿಲೆಗಳನ್ನು ಗುಣಪಡಿಸುವ ವಿಧಾನಗಳನ್ನು ಇದು ಸೂಚಿಸಿಲ್ಲ, ಪರಿಣಾಮಕಾರಿಯಾದ ವಿಧಾನಗಳ ಬದಲು ಪರಿಣಾಮಕಾರಿಯಲ್ಲದ ಹಲವು ವಿಧಾನಗಳ ಮೇಲೆ ಹೆಚ್ಚು ಒತ್ತುಕೊಡುತ್ತದೆ; ಅದೂ ಅಲ್ಲದೆ ಔಷಧಗಳ ಬದಲು ಗಿಡಮೂಲಿಕೆ ಪರಿಹಾರೋಪಾಯಗಳಿಗೆ ಉತ್ತೇಜನ ನೀಡುತ್ತದೆ. ಅವನು " ಒಬ್ಬ ಸಾಮಾನ್ಯ ಪ್ರಕೃತಿ ಚಿಕಿತ್ಸಕನ ಬಳಿ ಚಿಕಿತ್ಸೆ ಪಡೆಯಲು ರೋಗಿ ಯೋಚಿಸಿದರೆ ಇದರಿಂದಾಗುವ ಉಪಯೋಗಕ್ಕಿಂತ ಅಪಾಯ ಜಾಸ್ತಿ" ಎಂಬ ನಿರ್ಧಾರಕ್ಕೆ ಬರುತ್ತಾನೆ.
ಲಸಿಕೆಗಳು
ಯುನಿವರ್ಸಿಟಿ ಆಫ್ ವಾಷಿಂಗ್ಟನ್ಪರ್ಯಾಯ ಚಿಕಿತ್ಸ ಪದ್ಧತಿಯನ್ನು ಬಳಸಿ ವಿಮೆ ಹಣ ಕೋರಿಕೆ ಸಲ್ಲಿಸದವರಲ್ಲಿ ತಡೆಗಟ್ಟಬಹುದಾದ ರೋಗಗಳಿಗೆ ಲಸಿಕೆಗಳನ್ನು ಹಾಕಿಸಿಕೊಂಡ ಬಗ್ಗೆ ಅಧ್ಯಯನ ನಡೆಸಿತು. ಆಧ್ಯಯನ 1-2 ವರ್ಷ ಮತ್ತು 1-17 ವರ್ಷದೊಳಗಿನ ಎರಡು ಗುಂಪುಗಳನ್ನು ವಿಗಂಡಿಸಿತು. ಎರಡು ಗುಂಪಿನ ಮಕ್ಕಳು ಪ್ರಕೃತಿ ಚಿಕಿತ್ಸಕರ ಬಳಿ ಹೋಗಿದ್ದರೆ ಅವರುಗಳು ಲಸಿಕೆ ಹಾಕಿಸಿಕೊಳ್ಳುವ ಸಂದರ್ಭಗಳು ತೀರಾ ಕಡಿಮೆಯಿದ್ದವು. ಈ ಆಧ್ಯಯನ ಪ್ರಕೃತಿ ಚಿಕಿತ್ಸಕರ ಬಳಿ ಹೋದ ಜನರಲ್ಲಿ ಲಸಿಕೆ ಪಡೆಯುವ ಪ್ರಮಾಣ ಕಡಿಮೆ ಎಂಬ ಅಂಶ ಗಮನಿಸಿ, ಇವೆರಡಕ್ಕೂ ಸಂಬಂಧವಿದೆ, ಎಂಬ ಮಹತ್ವಪೂರ್ಣ ಅಂಶವನ್ನು ಕಂಡುಕೊಳ್ಳಲಾಯಿತು.
ಬಾಹ್ಯ ಕೊಂಡಿಗಳು
ವರ್ಗ:ಪರ್ಯಾಯ ವೈದ್ಯಕೀಯ ಪದ್ಧತಿಗಳು ವರ್ಗ:ಪ್ರಕೃತಿಚಿಕಿತ್ಸಾ ವೈದ್ಯಶಾಸ್ತ್ರ ವರ್ಗ:ಸರಳ ಬದುಕು ವರ್ಗ:ಜೀವತತ್ವವಾದ ವರ್ಗ:ಪೂರ್ಣ ವೈದ್ಯಕೀಯ ಪದ್ಧತಿ ವರ್ಗ:ಆರೋಗ್ಯ
ಸಾರಜನಕ
ಸಾರಜನಕ (Nitrogen - ನೈಟ್ರೋಜನ್) ಒಂದು ಮೂಲಧಾತು. ಇದು ವಾತಾವರಣದಲ್ಲಿ ಅನಿಲದ ರೂಪದಲ್ಲಿದೆ. ಇದನ್ನು ಸ್ಕಾಟ್‍ಲ್ಯಾಂಡ್ ನ ಡೇನಿಯಲ್ ರುದರ್‌ಫೋರ್ಡ್ ಎಂಬವರು ೧೭೭೨ರಲ್ಲಿ ಕಂಡು ಹಿಡಿದರು. ಈ ಅನಿಲಕ್ಕೆ ಬಣ್ಣ, ರುಚಿ, ವಾಸನೆ ಇಲ್ಲ. ಇದು ಅಲೋಹಗಳ ಗುಂಪಿಗೆ ಸೇರಿದೆ.
ಇದರ ಪ್ರತೀಕ N, ಪರಮಾಣು ಸಂಖ್ಯೆ ೭, ಪರಮಾಣುತೂಕ ೧೪.೦೦೮. ಸಾಂದ್ರತೆ 0೦ ಉಷ್ಣತೆ ಮತ್ತು ೭೬೦ mm ಒತ್ತಡದಲ್ಲಿ ಒಂದು ಲೀಟರ್ ಅನಿಲ ೧.೨೫೦೫ ಗ್ರಾಮ್ ತೂಗುತ್ತದೆ; ಅಥವಾ ೧,೦೦೦ ಪಾಲು ವಾಯುವಿಗಿಂತ ೦.೯೬೭ ರಷ್ಟು ತೂಗುತ್ತದೆ. ನೈಟ್ರೊಜನ್ ಅನಿಲದ ಪ್ರತೀಕ N2. ದ್ರವನಬಿಂದು ೨೦೯.೮೬ºC, ಕ್ವಥನ ಬಿಂದು -೧೯೫.೮ºC. ಅವಧಿಕ ಉಷ್ಣತೆ -೧೪೭ºC. ಅವಧಿಕ ಸಂಮರ್ದ ೩೩.೫ ವಾಯುಮಂಡಲಗಳು. ಪ್ರಕೃತಿಯಲ್ಲಿ ನೈಟ್ರೊಜನ್ನಿನ ಎರಡು ಸಮಸ್ಥಾನಿಗಳು 14N ಮತ್ತು 15N, ೯೯.೬೩೫:೦.೦೩೬೫ ಪ್ರಮಾಣದಲ್ಲಿವೆ. ನೈಟ್ರೊಜನ್ನಿನ ವಿಕಿರಣಪಟು ಸಮಸ್ಥಾನಿಗಳು 12N, 13N, 16N, 7N.
ನೈಟ್ರೋಜನ್ ವಿಷ ಪದಾರ್ಥವಲ್ಲ. ವಾಯುವಿನಲ್ಲಿ ನೈಟ್ರೊಜನ್ ಇತರ ಅನಿಲಗಳಾದ ಆಕ್ಸಿಜನ್, ಆರ್ಗಾನ್, ಕಾರ್ಬನ್ ಡೈ ಆಕ್ಸೈಡ್ ಮತ್ತು ನೀರಿನ ಆವಿಯೊಡಗೊಡಿ ಶೇಕಡ ೭೮.೦೩ ಭಾಗ ಇದೆ. ಡೇನಿಯಲ್ ರುದರ್ಫರ್ಡ್ (೧೭೪೯-೧೮೧೯) ಈ ಅನಿಲವನ್ನು ೧೭೭೨ರಲ್ಲಿ ಶೋಧಿಸಿದ್ದನಾದರೂ ಇದರ ಖಚಿತ ರಾಸಾಯನಿಕ ಲಕ್ಷಣಗಳನ್ನು ಪ್ರಯೋಗಗಳಿಂದ ಪತ್ತೆಮಾಡಿ ಸಾರಿದವ ಲವಾಸ್ಯೇ (೧೭೪೩-೧೭೯೪), ೧೭೭೬ರಲ್ಲಿ. ಧಾತುರೂಪದಲ್ಲಿ ನೈಟ್ರೊಜನ್ ಜಡವಸ್ತು, ಅದರೆ ಇದನ್ನು ಒಳಗೊಂಡಿರುವ ಅನೇಕ ಸಂಯುಕ್ತಗಳು (ಉದಾಹರಣೆಗೆ ಗ್ಲಿಸರಾಲ್ ನೈಟ್ರೇಟ್, ನೈಟ್ರೊಟಾಲೀನ್) ಆಸ್ಛೋಟಕ ವಸ್ತುಗಳು.
ಸೋಡಿಯಮ್ ನೈಟ್ರೇಟ್ ಸಂಯುಕ್ತದ ರೂಪದಲ್ಲಿ ನೈಟ್ರೊಜನ್ ಚಿಲಿ ದೇಶದಲ್ಲಿ ವಿಶೇಷವಾಗಿ ದೊರೆಯುತ್ತದೆ. ವಾಯುವಿನಲ್ಲಿರುವ ನೈಟ್ರೊಜನ್, ಉಸಿರಾಟ ಮತ್ತು ದಹನ ಕ್ರಿಯೆಗಳಿಗೆ ಬೇಕಾಗುವ ಆಕ್ಸಿಜನ್‌ನ ತೀಕ್ಷ್ಣತೆಯನ್ನು ಕಡಿಮೆ ಮಾಡುತ್ತದೆ. ಸಸ್ಯಗಳಿಗೆ ನೈಟ್ರೇಟುಗಳ ರೂಪದಲ್ಲೂ ಪ್ರಾಣಿಗಳಿಗೆ ಪ್ರೋಟೀನುಗಳ ರೂಪದಲ್ಲೂ ಇದು ಒದಗುತ್ತದೆ.
ವಾಯುವಿನಲ್ಲಿರುವ ನೈಟ್ರೊಜನ್ ಪರಿಮಾಣ ಸ್ಥಿರವಾಗಿಯೇ ಇರುವುದು. ಕಾರಣವೇನೆಂದರೆ ವಾಯುವಿನಿಂದ ನೈಟ್ರೊಜನ್ ಯಾವ ಮೊತ್ತದಲ್ಲಿ ವೆಚ್ಚವಾಗುವುದೊ ಅದೇ ಮೊತ್ತದಲ್ಲಿ ಅನೇಕ ಕ್ರಿಯೆಗಳಿಂದ ಮತ್ತೆ ಅದು ವಾಯುವಿಗೆ ಪೂರೈಕೆಯಾಗುವುದು. ಈ ವಿದ್ಯಮಾನಕ್ಕೆ ನೈಟ್ರೊಜನ್ ಚಕ್ರ ಎಂದು ಹೆಸರು. ವಾಯು ಒಳಗೊಂಡಿರುವ ನೈಟ್ರೊಜನ್ ಮಿಂಚು ಹಾಯ್ದಾಗ ಆಕ್ಸಿಜನ್ ಜೊತೆ ಸೇರಿ ನೈಟ್ರಿಕ್ ಆಕ್ಸೈಡ್ ಆಗುತ್ತದೆ. ಇದು ಮಳೆ ನೀರಿನೊಡನೆ ಬೆರೆತು ನೈಟ್ರಿಕ್ ಆಮ್ಲವಾಗಿ ಭೂಮಿಗೆ ಸೇರಿ ನೈಟ್ರೇಟುಗಳಾಗಿ ಪರಿವರ್ತನೆ ಹೊಂದುತ್ತದೆ. ಆದರೆ ಈ ರೀತಿ ಸಸ್ಯಗಳಿಗೆ ಒದಗುವ ನೈಟ್ರೊಜನ್ನಿನ ಪರಿಮಾಣ ಬಲು ಕಡಿಮೆ. ಪ್ರಕೃತಿಯಲ್ಲಿ ಇನ್ನೊಂದು ರೀತಿಯಲ್ಲಿ ನೇರವಾಗಿ ಲೆಗ್ಯುಮಿನೋಸೀ ಗುಂಪಿಗೆ ಸೇರಿದ ಗಿಡಗಳು ನೈಟ್ರೊಜನ್ನನ್ನು ತೆಗೆದುಕೊಳ್ಳಬಲ್ಲವು. ಇವುಗಳಲ್ಲಿರುವ ಒಂದು ರೀತಿಯ ಏಕಾಣು ಜೀವಿಗಳು ಬೇರಿನ ರೋಮಗಳ ಮೇಲೆ ಬೆಳೆದು ವಾಯುವಿನಲ್ಲಿಯ ನೈಟ್ರೊಜನ್ನನ್ನು ಗಿಡ ಸೇವಿಸಬಲ್ಲ ಆಹಾರವಾಗಿ ಪರಿವರ್ತಿಸಿ ಗಿಡಕ್ಕೆ ಒದಗಿಸುತ್ತವೆ. ಲೆಗ್ಯೂಮಿನೋಸೀ ಗುಂಪಿಗೆ ಸೇರಿದ (ಬಟಾಣಿ, ಹುರುಳಿ) ಗಿಡಗಳನ್ನು ಬಿಟ್ಟರೆ ಬಾಕಿ ಗಿಡಗಳೆಲ್ಲ ತಮಗೆ ಬೇಕಾಗುವ ನೈಟ್ರೊಜನ್ನನ್ನು ನೈಟ್ರೇಟ್ ಲವಣಗಳ ಮೂಲಕವಾಗಿಯಾಗಲಿ ಅಮೋನಿಯಾ ಲವಣಗಳ ಮೂಲಕವಾಗಿಯಾಗಲಿ ಪೂರೈಸಿಕೊಳ್ಳಬೇಕು.
ಆದ್ದರಿಂದ ವಾಯುವಿನಲ್ಲಿರುವ ನೈಟ್ರೊಜನ್ನನ್ನು ರಾಸಾಯನಿಕ ವಿಧಾನಗಳಿಂದ ನೈಟ್ರೇಟುಗಳಿಗೂ ಅಮೋನಿಯಾ ಲವಣಗಳಿಗೂ ಪರಿವರ್ತಿಸುತ್ತಾರೆ. ಇವುಗಳ ಪೈಕಿ ನಾರ್ವೇ ದೇಶದಲ್ಲಿ ಮೊದಲು ಶೋಧಿಸಿದ ವಿಧಾನವೆಂದರೆ ನೈಟ್ರೊಜನ್ ಆಕ್ಸಿಜನ್ನುಗಳ ಮಿಶ್ರಣದ ಮೂಲಕ ವಿದ್ಯುತ್ ಕಿಡಿಯನ್ನು ಹಾಯಿಸಿ ಬಂದ ನೈಟ್ರಿಕ್ ಆಕ್ಸೈಡ್ ಅನಿಲವನ್ನು ನೈಟ್ರಿಕ್ ಆಮ್ಲಕ್ಕೆ ಪರಿವರ್ತಿಸುವುದು. ಇನ್ನೊಂದು ವಿಧಾನದಲ್ಲಿ ಕಾದ ಅಲ್ಯೂಮಿನಿಯಮ್ ಲೋಹದ ಮೇಲೆ ನೈಟ್ರೊಜನ್ ಹಾಯಿಸಿ ಬಂದ ಅಲ್ಯೂಮಿನಿಯಮ್ ನೈಟ್ರೈಡಿನಿಂದ ಅಮೊನಿಯವನ್ನು ಪಡೆಯುವುದು. ಅದರೆ ಇವತ್ತಿಗೂ ಎಲ್ಲೆಡೆಯಲ್ಲೂ ಉಪಯೋಗಿಸುತ್ತಿರುವುದು ಹೇಬರನ ವಿಧಾನವನ್ನು. ಇದರಲ್ಲಿ ನೈಟ್ರೊಜನ್ ಹೈಡ್ರೊಜನ್ನುಗಳ ಮಿಶ್ರಣವನ್ನು ವೇಗವರ್ಧಕಗಳ ಸಂಪರ್ಕದೊಡನೆ ಹೆಚ್ಚಿನ ಸಂಮರ್ದ ಮತ್ತು ಉಷ್ಣತೆಯಲ್ಲಿ ಅಮೊನಿಯಾ ಅನಿಲಕ್ಕೆ ನೇರವಾಗಿ ಪರಿವರ್ತಿಸುತ್ತಾರೆ. ಬಂದ ಅಮೊನಿಯಾ ಅನಿಲವನ್ನು ನೇರವಾಗಿ ಇಲ್ಲವೇ ಅಮೊನಿಯಾ ಲವಣಗಳಿಗೆ ಪರಿವರ್ತಿಸಿ ಸಸ್ಯಗಳಿಗೆ ಬೇಕಾಗುವ ನೈಟ್ರೊಜನ್ನನ್ನು ಒದಗಿಸುತ್ತಾರೆ. ಗಿಡಗಳು ನಾಶವಾದಾಗ ಅವುಗಳಲ್ಲಿಯ ಸಸಾರಜನಕ ಪದಾರ್ಥಗಳನ್ನು ಕೆಲವು ಏಕಾಣುಜೀವಿಗಳು ನೈಟ್ರೇಟುಗಳಾಗಿ ಅಥವಾ ಅಮೊನಿಯಾ ಅನಿಲವಾಗಿ ಪರಿವರ್ತಿಸುತ್ತವೆ. ಪ್ರಾಣಿಗಳಿಗೆ ಬೇಕಾಗುವ ನೈಟ್ರೊಜನ್ ಗಿಡಗಳಲ್ಲಿರುವ ಸಸಾರಜನಕ ಪದಾರ್ಥಗಳಿಂದ ಪೂರೈಕೆ ಅಗುವುದು. ಇವು ಪ್ರಾಣಿಗಳ ದೇಹದ ಬೆಳೆವಣಿಗೆಗೆ ಮತ್ತು ಪೋಷಣೆಗೆ ಅಗತ್ಯ. ಹೀಗೆ ವಿನಿಯೋಗವಾಗಿ ಉಳಿಯುವ ಭಾಗ ಮೂತ್ರದ ಮೂಲಕ ಯೂರಿಯ ಸಂಯುಕ್ತರೂಪದಲ್ಲಿ ವಿಸರ್ಜಿಸಲ್ಪಡುತ್ತದೆ. ಈ ಬದಲಾವಣೆಗಳನ್ನು ಚಿತ್ರರೂಪದಲ್ಲಿ ಕಾಣಿಸಬಹುದು. left|thumb|ನೈಟ್ರೋಜನ್ ಚಕ್ರ
ಸಾರಜನಕ ಮತ್ತು ಜೀವ
ಸಾರಜನಕ ಎಲ್ಲಾ ಜೀವಗಳಿಗೂ ಅತ್ಯಗತ್ಯವಾದ ಒಂದು ಮೂಲಧಾತು.ಜೀವದ್ರವ್ಯದಲ್ಲಿರುವ ಪ್ರೋಟೀನ್ನ ರಚನೆಯಲ್ಲಿ ಪ್ರಾಮುಖ್ಯವಾದ ಭಾಗವಾಗಿದೆ. ಜೀವದ್ರವ್ಯ(Protoplasm) ಪ್ರತೀ ಜೀವಿಯೂ ಬದುಕಲು ಅತ್ಯಗತ್ಯವಾದ ದ್ರವವಾಗಿದೆ. ಮನುಷ್ಯ ಮತ್ತು ಹೆಚ್ಚಿನ ಪ್ರಾಣಿಗಳು ಸಸ್ಯಗಳನ್ನು ಅಥವಾ ಬೇರೆ ಪ್ರಾಣಿಗಳನ್ನು ತಿಂದು ಸಾರಜನಕದ ಆವಶ್ಯಕತೆಯನ್ನು ಪೂರೈಸಿಕೊಳ್ಳುತ್ತವೆ. ಸಸ್ಯಗಳು ಭೂಮಿಯಲ್ಲಿರುವ ಸಾರಜನಕವನ್ನು ಹೀರಿ ಬದುಕುತ್ತವೆ.
ಉತ್ಪಾದನೆ
ಕಾದ ಕಬ್ಬಿಣ ಅಥವಾ ತಾಮ್ರದ ಮೇಲೆ ವಾಯುವನ್ನು ಹಾಯಿಸಿ (ಅದರಲ್ಲಿಯ ಆಕ್ಸಿಜನ್ ತೆಗೆದು) ಶೇಕಡ ಒಂದು ಭಾಗ ಆರ್ಗಾನ್ ಅನಿಲ ಬೆರೆತಿರುವ ನೈಟ್ರೊಜನ್ನನ್ನು ಪಡೆಯಬಹುದು ಅಥವಾ ವಾಯುವನ್ನು ದ್ರವೀಕರಿಸಿ ಅದರ ಭಿನ್ನಾಸವನದಿಂಧ ನೈಟ್ರೊಜನ್ನನ್ನು ಪಡೆಯಬಹುದು. ಅಮೊನಿಯಮ್ ನೈಟ್ರೇಟ್, ಅಮೊನಿಯಮ್ ಡೈಕ್ರೊಮೇಟ್ ಮೊದಲಾದ ಸಂಯುಕ್ತಗಳನ್ನು ಕಾಸಿ ಬಂದ ನೈಟ್ರೊಜನ್ನನ್ನು ನೀರಿನ ಮೇಲೆ ಶೇಖರಿಸಬಹುದು.
ಪಟು ನೈಟ್ರೋಜನ್
ನೈಟ್ರೊಜನ್ ಅನಿಲ ಮೂಲಕ ಕಡಿಮೆ ಒತ್ತಡದಲ್ಲಿ ನೀರಿನ ವಿದ್ಯುದ್ವಿಸರ್ಜನೆಯನ್ನು (ಸೈಲೆಂಟ್ ಎಲೆಕ್ಟ್ರಿಕ್ ಡಿಸ್‌ಚಾರ್ಜ್) ಹಾಯಿಸಿದರೆ ಪಟು ನೈಟ್ರೊಜನ್ (Active Nitrogen) ಬರುವುದು. ವಿದ್ಯುತ್ತು ಹರಿಯುವುದು ನಿಂತ ಮೇಲೂ ಹಳದಿ ಹೊಳಪಿನಿಂದ ಅನಿಲ ಹೊಳೆಯುವುದು. ಅನಿಲವನ್ನು ತಂಪುಮಾಡಿದಂತೆ ಈ ಹೊಳಪು ಜಾಸ್ತಿ ಆಗುವುದು, ಕಾಸಿದರೆ ಕಡಿಮೆ ಅಗುವುದು. ಈ ರೂಪದ ನೈಟ್ರೊಜನ್ ಫಾಸ್ಛರಸಿನೊಡನೆ ಸಂಯೋಜನೆ ಹೊಂದಿ ಆಕ್ಸೈಡುಗಳನ್ನೂ ಹೈಡ್ರೊಕಾರ್ಬನ್ನುಗಳೊಡನೆ ಹೈಡ್ರೊಸಯನಿಕ್ ಆಮ್ಲವನ್ನೂ ಕೊಡುತ್ತದೆ. ಸಾಧಾರಣ ನೈಟ್ರೊಜನ್ ಪಟು ನೈಟ್ರೊಜನ್ನಿಗೆ ಪೂರ್ತಿಯಾಗಿ ಬದಲಾವಣೆ ಹೊಂದಿರುವುದಿಲ್ಲ. ಒಂದೆರಡು ಮಿನಿಟುಗಳ ತರುವಾಯ ಅದು ಪಟುತ್ವವನ್ನು ಕಳೆದುಕೊಳ್ಳುತ್ತದೆ. ಈ ಪಟು ನೈಟ್ರೊಜನ್ ಗಾಜಿನ ಉಪಕರಣಗಳಲ್ಲಿ ಮಾತ್ರ ಉಂಟಾಗುತ್ತದೆ. ಕ್ವಾರ್ಟ್ಜ್ ಉಪಕರಣಗಳಲ್ಲಿ ಈ ಹೊಳಪು ಬರುವುದಿಲ್ಲ. ಆದ್ದರಿಂದ ಗಾಜಿನ ಉಪಕರಣದ ಮೇಲ್ಮೈಯಲ್ಲಿ  ಇರುವ ಆಕ್ಸಿಜನ್ ಇದಕ್ಕೆ ಕಾರಣವಿರಬಹುದೆಂದು ಕೆಲವರು ಹೇಳುತ್ತಾರೆ. ನೈಟ್ರೊಜನ್ ಮೂಲಕ ವಿದ್ಯುತ್ತನ್ನು ಹರಿಸಿದಾಗ ಅನಿಲದ ಪರಮಾಣುಗಳ ಮತ್ತು ಅಣುಗಳ ಪ್ರಮಾಣ ಹೆಚ್ಚುವುದರಿಂದ ಈ ರೀತಿ ಆಗುವುದೆಂದು ವಿವರಿಸಿದ್ದಾರೆ.
ನೈಟ್ರೋಜನ್‍ನ ಸಂಯುಕ್ತಗಳು
ಸಂಯುಕ್ತದ ರೂಪದಲ್ಲಿ ನೈಟ್ರೊಜನ್ ಅನೇಕ ಆಮ್ಲಗಳಲ್ಲೂ (ಉದಾಹರಣೆಗೆ ನೈಟ್ರಸ್ ಆಮ್ಲ, ನೈಟ್ರಿಕ್ ಆಮ್ಲ) ಪ್ರತ್ಯಾಮ್ಲಗಳಲ್ಲೂ (ಉದಾಹರಣೆಗೆ ಅಮೊನಿಯಾ, ಹೈಡ್ರಜೀನ್) ಇದೆ. ನೈಟ್ರೊಜನ್ನಿನೊಡನೆ ಸಂಯೋಗಗೊಂಡಾಗ ಕ್ಲೋರೀನ್ ಕ್ಲೋರೈಡನ್ನೂ ಹೈಡ್ರೊಜನ್ ಹೈಡ್ರೈಡನ್ನೂ ಲೋಹ ನೈಟ್ರೈಡನ್ನೂ ಆಕ್ಸಿಜನ್ ಆಕ್ಸೈಡನ್ನೂ ಕೊಡುತ್ತವೆ. ಇವುಗಳ ಪೈಕಿ ಕೆಲವು ಮುಖ್ಯ ಸಂಯುಕ್ತಗಳ ವಿಚಾರ ಕೆಳಗೆ ಕೊಟ್ಟಿದೆ.
ನೈಟ್ರೊಜನ್ ಕ್ಲೋರೈಡ್ (NCl3)
ಕ್ಲೋರೀನ್ ಅನಿಲದ ವಾಸನೆಯುಳ್ಳ, ಬೆಳಕಿಗೆ ಒಡ್ಡಿದಾಗ ಅಥವಾ ಕಾಸಿದಾಗ ಆಸ್ಛೋಟನೆ ಹೊಂದುವ ಮತ್ತು ಬೇಗನೆ ಆವಿಯಾಗುವ ಹಳದಿ ಎಣ್ಣೆ.
ನೈಟ್ರೊಜನ್ ಅಯೊಡೈಡ್ (NI3)
ಸ್ವಲ್ಪ ಕಾಸಿದರೆ ಅಥವಾ ಬೆಳಕಿಗೆ ಒಡ್ಡಿದರೆ ಆಸ್ಫೋಟನೆ ಹೊಂದುವ ಕೆಂಪು ಘನ ಪದಾರ್ಥ.
ನೈಟ್ರಸ್ ಆಕ್ಸೈಡ್ (N2O)
ಬಣ್ಣವಿಲ್ಲದ, ಸಿಹಿರುಚಿ ಮತ್ತು ವಾಸನೆ ಇರುವ ಅನಿಲ. ಅಮೊನಿಯಮ್ ನೈಟ್ರೇಟನ್ನು ಕಾಸಿ ಪಡೆಯಬಹದು. ಸಣ್ಣ ಶಸ್ತ್ರಕ್ರಿಯೆಗಳಲ್ಲಿ ಅರಿವಳಿಕವಾಗಿ ಇದನ್ನು ಉಪಯೋಗಿಸುತ್ತಾರೆ.
ನೈಟ್ರಿಕ್ ಆಕ್ಸೈಡ್ (NO)
ತಾಮ್ರದ ಚೂರುಗಳನ್ನು ಸಾರರಿಕ್ತ ನೈಟ್ರಿಕ್ ಆಮ್ಲದೊಡನೆ ವರ್ತಿಸಿ ತಯಾರಿಸಬಹುದು. ಇದು ಬಣ್ಣವಿಲ್ಲದ ಅನಿಲ. ವಾಯುವಿನೊಡನೆ ಅಥವಾ ಆಕ್ಸಿಜನ್ನಿನೊಡನೆ ಸಂಯೋಜನೆಗೊಂಡು ಕಂದುಬಣ್ಣದ ನೈಟ್ರೊಜನ್  ಪರಾಕ್ಸೈಡ್ ಅನಿಲವನ್ನು ಕೊಡುತ್ತದೆ.
ನೈಟ್ರೊಜನ್ ಟೆಟ್ರಾಕ್ಸೈಡ್, ನೈಟ್ರೊಜನ್ ಡೈಆಕ್ಸೈಡ್ ಡೈನೈಟ್ರೊಜನ್ ಟೆಟ್ರಾಕ್ಸೈಡ್ (N2O4)
ಕಂದು ಬಣ್ಣದ ಅನಿಲಗಳಿವು. ತಾಮ್ರ ಮತ್ತು ಸಾರ ನೈಟ್ರಿಕ್ ಆಮ್ಲದ ವರ್ತನೆಯಿಂದ ಇವನ್ನು ತಯಾರಿಸಬಹುದು.
ನೈಟ್ರೊಜನ್ ಪೆಂಟಾಕ್ಸೈಡ್ (N2O5)
ತಿಳಿಹಳದಿ ಬಣ್ಣವುಳ್ಳ ಈ ಘನಪದಾರ್ಥವನ್ನು ಫಾಸ್ಛರಸ್ ಪೆಂಟಾಕ್ಸೈಡನ್ನು ನೈಟ್ರಿಕ್ ಆಮ್ಲದೊಡನೆ ಬಟ್ಟಿ ಇಳಿಸಿ ಬಂದ ಮಿಶ್ರಣದ ಮೂಲಕ ವಾಯು ಊದಿ ಪಡೆಯಬಹುದು. ಇದು ನೈಟ್ರಿಕ್ ಆಮ್ಲದ ವಿಜಲ (ಅನ್‌ಹೈಡ್ರೈಡ್).
ಸಾರಜನಕದ ಉಪಯೋಗಗಳು
ಸಾರಜನಕವು ಮುಖ್ಯವಾಗಿ ರಾಸಾಯನಿಕ ಗೊಬ್ಬರಗಳ ತಯಾರಿಕೆಯಲ್ಲಿ ಬಳಕೆಯಾಗುತ್ತದೆ. ಅಮೋನಿಯಾದ ಉತ್ಪಾದನೆಯಲ್ಲಿ ಸಾರಜನಕ ಹಾಗೂ ಜಲಜನಕವನ್ನು ವೇಗವರ್ಧಕದ ಸಹಾಯದಿಂದ ಹೆಚ್ಚಿನ ಒತ್ತಡ ವಿಧಾನದಲ್ಲಿ ಬೆರೆಸುತ್ತಾರೆ. ಇದರಿಂದ ಪಡೆದ ಅಮೋನಿಯಾ ಗೊಬ್ಬರವಾಗಿ, ಸ್ಫೋಟಕಗಳಲ್ಲಿ ಉಪಯೋಗವಾಗುತ್ತದೆ.
ಹೊರಗಿನ ಕೊಂಡಿಗಳು
ವರ್ಗ:ಮೂಲಧಾತುಗಳು ವರ್ಗ:ಅನಿಲಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅದಿಲಾಬಾದ್
ಚರಿತ್ರೆ
ಇದು ಹಲವಾರು ರಾಜಮನೆತನಗಳಿಂದ ಆಳಲ್ಪಟ್ಟಿತ್ತು. ಮೌರ್ಯರು,ಮೊಘಲರು,ಶಾತವಾಹನರು ಇಲ್ಲಿ ಆಳ್ವಿಕೆ ನಡೆಸಿದ್ದಾರೆ.ಅದಿಲಾಬಾದ್ ಎಂಬ ಹೆಸರು ಬಿಜಾಪುರ ಜಿಲ್ಲೆಯ ಆಡಳಿತಗಾರನಾದ ಯೂಸುಫ್ ಆದಿಲ್ ಷಾ ರವರ ಹೆಸರಿನಿಂದ ಬಂದಿದೆ. ವರ್ಗ:ಆಂಧ್ರ ಪ್ರದೇಶ
ಬಾಬುಲ್ ನಾಥ್ ಮಂದಿರ್, ಮುಂಬೈ
'Shri Babulnath Mandir',
ಬಾಬುಲ್ ನಾಥ್,' ಮುಂಬಯಿ ನಗರದ, ಅತಿ ಪುರಾತನ ಶಿವ-ಮಂದಿರಗಳಲ್ಲೊಂದು. ಇಲ್ಲಿ, ಶಿವನ ಆಕೃತಿ, ಬಾಬುಲ್ ಮರದ ಆಕಾರದಲ್ಲಿದೆ ; ಈ ದೇವಸ್ಥಾನದ ಪ್ರಧಾನ ದೇವರು, ಶಿವಲಿಂಗ. ಮಂದಿರ ರಸ್ತೆಯ ಮಟ್ಟದಿಂದ ಎತ್ತರದಲ್ಲಿದೆ. ಸುಮಾರು ಮೆಟ್ಟಿಲುಗಳನ್ನು ಏರಿಹೋಗಬೇಕು. ಪಕ್ಕದಲ್ಲೇ ಎಲಿವೇಟರ್ ಸೌಲಭ್ಯವಿದೆ. ವೃದ್ಧರು, ಹೆಂಗಸರು, ಮಕ್ಕಳು ಇದನ್ನು ಉಪಯೋಗಿಸಬಹುದು. 'ಬಾಬುಲ್ ನಾಥ್,' ದೇವಸ್ಥಾನದ ಎದುರಿಗೆ, 'ಇಂಟರ್ ನ್ಯಾಷನಲ್, ಸ್ಕೂಲ್,' ಇದೆ. 'ಬಾಬುಲ್ ನಾಥ್ ಮಂದಿರ', ಕ್ಕೆ, ಬಸ್ ಸೌಲಭ್ಯವಿದೆ. 'ಶ್ರೀ ಬಾಬುಲ್ ನಾಥ್ ಮಂದಿರ್', ಚೌಪಾತಿಯ ಹತ್ತಿರವಿದೆ. ಚೌಪಾತಿ ಬೀಚ್ ಪರ್ಯಟಕರಿಗೆ ಮುದನೀಡುವ ಸ್ಥಳ. ಪಕ್ಕದಲ್ಲೇ, "ಭಾರತೀಯ ವಿದ್ಯಾಭವನ," ದ ಕಟ್ಟಡವಿದೆ. ಮುಂದೆ ಹೋದರೆ, "ವಿಲ್ಸನ್ ಕಾಲೇಜ್," ಸಿಗುತ್ತದೆ. ’ಚರ್ನಿ ರೋಡ್ ರೈಲ್ವೆ ಸ್ಟೇಷನ್,’ ಗೆ ಹತ್ತಿರ.
ವರ್ಗ:ಮುಂಬಯಿ ಪ
ಲಿಟ್ಟನ್ ಸ್ಟ್ರೇಚಿ
ಬಾಲ್ಯ ಮತ್ತು ಜೀವನ
ಈತ 1880ರ ಮಾರ್ಚ್ 1ರಂದು ಲಂಡನ್‍ನಲ್ಲಿ ಜನಿಸಿದ. ತಂದೆ ಲೆಫ್ಟನೆಂಟ್ ಜನರಲ್ ಸರ್ ರಿಚರ್ಡ್ ಸ್ಟ್ರೇಚಿ ಶ್ರೇಷ್ಠ ಯೋಧ ಮತ್ತು ಸಾರ್ವಜನಿಕ ಆಡಳಿತಗಾರ. ರಿಚರ್ಡ್ ಸ್ಟ್ರೇಚಿ 30 ವರ್ಷಗಳಿಗೂ ಹೆಚ್ಚು ಕಾಲ ಭಾರತದಲ್ಲಿ ಸೇವೆ ಸಲ್ಲಿಸಿದ. ತಾಯಿ ಲೇಡಿ ಸ್ಟ್ರೇಚಿ ಭಾಷೆಗಳು ಮತ್ತು ಸಾಹಿತ್ಯದಲ್ಲಿ ಆಸಕ್ತಿವುಳ್ಳವಳಾಗಿದ್ದಳು. ಭಾರತದ ವೈಸರಾಯ್ ಆಗಿದ್ದ ಅರ್ಲ್ ಆಫ್ ಲಿಟ್ಟನ್, ರಿಚರ್ಡ್‍ನ ಸ್ನೇಹಿತ, ಅವನ ಹೆಸರನ್ನೆ ತನ್ನ 5ನೆಯ ಮಗನಿಗೆ ಲಿಟ್ಟನ್ ಎಂದು ಇಟ್ಟ. 1887ರಿಂದಲೇ ಲಿಟ್ಟನ್ ಫ್ರೆಂಚ್ ಭಾಷೆಯನ್ನು ಅಧ್ಯಯನ ಮಾಡಲು ಪ್ರಾರಂಭಿಸಿದ. ಈತ ಸಂಸ್ಕೃತಿಯನ್ನು ಬಹಳವಾಗಿ ಮೆಚ್ಚಿದ್ದ. ಈತ ಕೇಂಬ್ರಿಜ್ ಮತ್ತು ಲಿವರ್‍ಪೂಲ್ ವಿಶ್ವವಿದ್ಯಾಲಯಗಳಲ್ಲಿ ವಿದ್ಯಾಭ್ಯಾಸ ಮಾಡಿದ. ಈತ ಎಡಿನ್ ಬರೋ ರಿವ್ಯೂ, ನೇಷನ್ ಅಥೇನುಯೆಮ್, ಸ್ಪೆಕ್ಟೇಟರ್ ಮುಂತಾದ ನಿಯತಕಾಲಿಕೆಗಳಿಗೆ ಲೇಖನಗಳನ್ನು ಬರೆಯಲು ಪ್ರಾರಂಭಿಸಿದ. ‘ಬ್ಲೂಮ್ಸ್‌ಬರಿ ಗುಂಪಿ’ನ ಪ್ರಮುಖ ಸದಸ್ಯನಾಗಿದ್ದ.
ಬರವಣಿಗೆ ಶೈಲಿ
ಲಿಟ್ಟನ್ ಸ್ಟ್ರೇಚಿ ಜೀವನ ಚರಿತ್ರೆಗಳ ರಚನೆಯಲ್ಲಿ ನಾಯಕನ ಉದಾತ್ತ ಗುಣಗಳನ್ನು ಹಾಡಿ ಹೊಗಳುವ, ನಿಧನರಾದವರ ನೆನಪಿಗಾಗಿ ಸಂಪುಟಗಳನ್ನು ಪ್ರಕಟ ಮಾಡುವ ಸಂಪ್ರದಾಯಗಳನ್ನು ತಳ್ಳಿಹಾಕಿದ. ವ್ಯಂಗ, ಕಟಕಿ, ಹರಿತವಾದ ಶೈಲಿ ಇವು ಇವನ ಬರೆವಣಿಗೆಯ ವೈಶಿಷ್ಟ್ಯ. ಮನುಷ್ಯ ಸ್ವಭಾವದ ಜಟಿಲತೆ, ವೈಚಿತ್ರ್ಯಗಳಲ್ಲಿ ಈತನಿಗೆ ಆಸಕ್ತಿ. ನಿರ್ಲಿಪ್ತತೆ, ವಿವೇಚನೆ, ಕೃತ್ರಿಮವಿಲ್ಲದ ಮಾನವ ಬಾಂಧವ್ಯ ಇವುಗಳನ್ನು ಹೆಚ್ಚಾಗಿ ಮೆಚ್ಚುತ್ತಾನೆ. ಈತ ರಚಿಸಿದ ಜೀವನಚರಿತ್ರೆಗಳು ಕಾದಂಬರಿಗಳಂತೆ ಓದುಗರನ್ನು ಆಕರ್ಷಿಸುತ್ತವೆ. ಅನೇಕರು ಇವನನ್ನು ‘ಜೀವನ ಚರಿತ್ರೆಗಳ ಕಾದಂಬರಿಕಾರ’ ಎಂದೇ ಗುರುತಿಸುವರು. ಈತ ತನ್ನ 51ನೆಯ ವಯಸ್ಸಿನಲ್ಲಿ (1932) ಹೊಟ್ಟೆಯ ಕ್ಯಾನ್ಸರ್ನಿಂದ ನಿಧನನಾದ.
ಸಾಹಿತ್ಯ
ಈತನ ಲೈಫ್ ಅಂಡ್ ಲೆಟರ್ಸ್‌, ಲ್ಯಾಂಡ್ ಮಾರ್ಕ್ ಇನ್ ಫ್ರೆಂಚ್ ಲಿಟರೇಚರ್ (1912), ಎಮಿನೆಂಟ್ ವಿಕ್ಟೋರಿಯನ್ಸ್‌ (1918), ಕ್ವೀನ್ ವಿಕ್ಟೋರಿಯ (1921) ಎಂಬ ಕೃತಿಗಳು ಇವನಿಗೆ ಅಪಾರ ಯಶಸ್ಸನ್ನು ತಂದುಕೊಟ್ಟವು. ಜೀವನಚರಿತ್ರೆಯ ವಿಧಾನದಲ್ಲಿಯೇ ಹೊಸ ಮೈಲಿಗಲ್ಲನ್ನು ಸ್ಥಾಪಿಸಿದ ಬರೆಹಗಳೆಂದು ಇವು ಪ್ರಸಿದ್ಧವಾಗಿವೆ. ಬುಕ್ಸ್‌ ಅಂಡ್ ಕ್ಯಾರೆಕ್ಟರ್ಸ್‌ (1922), ಪೋಪ್ (1925), ಎಲಿಜಬೆತ್ ಅಂಡ್ ಎಸೆಕ್ಸ್‌ (1928), ಕ್ಯಾರೆಕ್ಟರ್ಸ್‌ ಅಂಡ್ ಕಾಮೆಂಟರೀಸ್ (1933) ಇವು ಈತನ ಮುಖ್ಯ ಕೃತಿಗಳು. ಇವನ ನಿಧನದ ಅನಂತರ ‘ಕ್ಯಾರೆಕ್ಟರ್ ಅಂಡ್ ಕಾಮೆಂಟರೀಸ್’ ಕೃತಿ ಪ್ರಕಟವಾಯಿತು. ಈತ ಬರೆದ ಹಾಲ್ರಾಮ್ಡ್‌ರ ಜೀವನಚರಿತ್ರೆ ಎರಡು ಸಂಪುಟಗಳಲ್ಲಿ 1967-68ರಲ್ಲಿ ಪ್ರಕಟಗೊಂಡಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಲೇಖಕರು ವರ್ಗ:ವಿಮರ್ಶಕರು
ಅಂಡಾಶಯದ ತಿರುಚುವಿಕೆ
ಅಂಡಾಶಯದ ತಿರುಚುವಿಕೆ ಎಂದರೆ ಅಂಡಾಶಯಕ್ಕೆ ಸಂಬಂಧಿಸಿದ ಇತರ ರಚನೆಗಳ ತಿರುಗುವಿಕೆಯಿಂದಾಗಿ, ರಕ್ತದ ಹರಿವು ಕಡಿಮೆಯಾಗುವುದು. ಒಂದು ಭಾಗದಲ್ಲಿ ಶ್ರೋಣಿ ಕುಹರದ ನೋವು ಇದರ ರೋಗ ಲಕ್ಷಣವಾಗಿದೆ. ಕೆಲವೊಮ್ಮೆ ನೋವು ಹಠಾತ್ತನೆ ಕಾಣಿಸಿಕೊಂಡರೂ, ಇದು ಯಾವಾಗಲೂ ಅಲ್ಲ. ಇತರೆ ಲಕ್ಷಣಗಳೆಂದರೆ, ವಾಕರಿಕೆ, ಸೋಂಕು, ರಕ್ತಸ್ರಾವ ಅಥವಾ ಬಂಜೆತನವನ್ನು ಒಳಗೊಂಡಿರಬಹುದು.
ಅಂಡಾಶಯದ ಚೀಲಗಳು, ಅಂಡಾಶಯದ ಹಿಗ್ಗುವಿಕೆ, ಅಂಡಾಶಯದ ಗೆಡ್ಡೆಗಳು, ಗರ್ಭಾವಸ್ಥೆ, ಫಲವತ್ತತೆಯ ಚಿಕಿತ್ಸೆ, ಮತ್ತು ಕೊಳವೆ ಬಂಧನ ಮೊದಲಾದವುಗಳು ಅಪಾಯಕಾರಿ ಅಂಶಗಳಲ್ಲಿ ಸೇರಿವೆ. ಅಲ್ಟ್ರಾಸೌಂಡ್ ನಿಂದ ಪರೀಕ್ಷಿಸಲ್ಪಟ್ಟ ಯೋನಿ ಅಥವಾ CT ಸ್ಕ್ಯಾನ್ ಮೂಲಕ ಮಾಡಿದ ಪರೀಕ್ಷೆಯಿಂದ ರೋಗನಿರ್ಣಯ ಮಾಡಬಹುದಾದರೂ, ಸಂಪೂರ್ಣವಾಗಿ ರೋಗನಿರ್ಣಯಿಸಲಾಗುವುದಿಲ್ಲ. ಶಸ್ತ್ರಚಿಕಿತ್ಸೆಯು ರೋಗನಿರ್ಣಯದ ಅತ್ಯಂತ ನಿಖರ ವಿಧಾನವಾಗಿದೆ.
ಶಸ್ತ್ರಚಿಕಿತ್ಸೆಯಿಂದ ಅಂಡಾಶಯದ ತಿರುಚುವಿಕೆಯನ್ನು ಸರಿಪಡಿಸುವುದು ಅಥವಾ ತೆಗೆದುಹಾಕುವುದರಿಂದ ಚಿಕಿತ್ಸೆ ಮಾಡಬಹುದು. ಸ್ವಲ್ಪ ಸಮಯದವರೆಗೆ ಪರಿಸ್ಥಿತಿ ಹಾಗೆಯೇ ಇದ್ದರೂ, ಅಂಡಾಶಯವು ಅನೇಕ ವೇಳೆ ಚೇತರಿಸಿಕೊಳ್ಳುತ್ತದೆ. ಮೊದಲೇ ಅಂಡಾಶಯದ ತಿರುಚುವಿಕೆಯನ್ನು ಹೊಂದಿದವರಲ್ಲಿ, ಇತರರ ಮೇಲೂ ೧೦% ಪರಿಣಾಮ ಬೀಳಬಹುದು. ಈ ತರಹ ರೋಗ ಪತ್ತೆಯಾಗಿರುವುದು ಬಹಳ ವಿರಳವಾಗಿದೆ, ವರ್ಷಕ್ಕೆ ೧ ಲಕ್ಷ ಮಹಿಳೆಯರಲ್ಲಿ ೬ ಜನರಿಗೆ ಇದು ಪರಿಣಾಮ ಬೀರುತ್ತದೆ. ಇದು ಸಾಮಾನ್ಯವಾಗಿ ಸಂತಾನೋತ್ಪತ್ತಿ ವಯಸ್ಸಿನವರಲ್ಲಿ ಅಥವಾ ಅದು ಯಾವುದೇ ವಯಸ್ಸಿನಲ್ಲಿ ಸಂಭವಿಸಬಹುದು.
ರೋಗ ಚಿಹ್ನೆಗಳು ಮತ್ತು ಲಕ್ಷಣಗಳು
ಅಂಡಾಶಯದ ತಿರುಚುವಿಕೆ ಹೊಂದಿರುವ ರೋಗಿಗಳಲ್ಲಿ ಸಾಮಾನ್ಯವಾಗಿ ತೀಕ್ಷ್ಣವಾದ ಮತ್ತು ಒಂದೇ ಸಮನೇ ಕೆಳ ಹೊಟ್ಟೆ ನೋವು ಕಾಣಿಸುತ್ತದೆ, ಅಲ್ಲದೆ ಇವುಗಳಲ್ಲಿ ೭೦% ದಷ್ಟು ಪ್ರಕರಣಗಳಲ್ಲಿ ವಾಕರಿಕೆ ಮತ್ತು ವಾಂತಿ ಕೂಡಾ ಒಂದು ಲಕ್ಷಣವಾಗಿರುತ್ತದೆ.
ಪಾಥೊಫಿಸಿಯಾಲಜಿ
ಅಂಡಾಶಯದೊಳಗೆ ನೀರಿನ ಸಂಗ್ರಹವಾದಷ್ಟು ತಿರುಚುವಿಕೆ ಬೆಳೆಯುತ್ತಾ ಹೋಗುತ್ತದೆ. ಸಂತಾನೋತ್ಪತ್ತಿ ವರ್ಷದ ಸಮಯದಲ್ಲಿ, ದೊಡ್ಡ ಕಾರ್ಪಸ್ ಲೂಟಿಯಲ್ ಸಿಸ್ಟ್ ಗಳ ನಿಯಮಿತ ಬೆಳವಣಿಗೆಯು ತಿರುಗುವಿಕೆಯ ಅಪಾಯಕಾರಿ ಅಂಶವಾಗಿದೆ. ಅಂಡಾಶಯದ ಗೆಡ್ಡೆಗಳ ಒಟ್ಟು ಪರಿಣಾಮವು ತಿರುಚುವಿಕೆಯ ಸಾಮಾನ್ಯ ಕಾರಣವಾಗಿದೆ. ಅಂಡಾಶಯದ ತಿರುಚುವಿಕೆಯು ಸಾಮಾನ್ಯವಾಗಿ ಫಾಲೋಪಿಯನ್ ಟ್ಯೂಬ್ ನ ತಿರುಚುವಿಕೆ ಮತ್ತು ವಿಶಾಲವಾದ ಅಸ್ಥಿರಜ್ಜು ಸುತ್ತಲೂ ಹಂಚಿಕೊಂಡ ರಕ್ತನಾಳದ ಪಾದದ ತುದಿಯಲ್ಲಿ ಸಂಭವಿಸುತ್ತದೆ, ಆದಾಗ್ಯೂ ಅಪರೂಪದ ಸಂದರ್ಭಗಳಲ್ಲಿ ಅಂಡಾಶಯವು ಮೆಸೊವೇರಿಯಮ್ ಸುತ್ತ ಸುತ್ತುತ್ತದೆ ಅಥವಾ ಫಾಲೋಪಿಯನ್ ಟ್ಯೂಬ್ ಮೆಸೊಸಾಲ್ಪಿಕ್ಸ್ ಸುತ್ತ ಸುತ್ತುತ್ತದೆ. ೮೦% ನಲ್ಲಿ, ತಿರುಚುವಿಕೆಯು ಏಕಪಕ್ಷೀಯವಾಗಿ ನಡೆಯುತ್ತದೆ ಮತ್ತು ಬಲಭಾಗದಲ್ಲಿ ಸ್ವಲ್ಪ ಪ್ರಾಬಲ್ಯವನ್ನು ಹೊಂದಿರುತ್ತದೆ.
ಅಲ್ಟ್ರಾಸೌಂಡ್
ಗೈನೆಕಾಲಜಿಕ್ ಅಲ್ಟ್ರಾಸೊನೋಗ್ರಫಿ ಎಂಬುದು ಚಿತ್ರಣ ವಿಧಾನದ ಒಂದು ಆಯ್ಕೆಯಾಗಿದೆ. ರೋಗನಿರ್ಣಯದಲ್ಲಿ ಡಾಪ್ಲರ್ ಅಲ್ಟ್ರಾಸೌಂಡ್ನ ಬಳಕೆ ಸೂಚಿಸಲಾಗಿದೆ. ಆದಾಗ್ಯೂ, ಡೋಪ್ಲರ್ ಹರಿವು ಯಾವಾಗಲೂ ತಿರುಚುವಿಕೆಯಲ್ಲಿ ಇರುವುದಿಲ್ಲ - ನಿರ್ಣಾಯಕ ರೋಗನಿರ್ಣಯವನ್ನು ಸಾಮಾನ್ಯವಾಗಿ ಚಿಕಿತ್ಸಾ ಕೊಠಡಿಯಲ್ಲಿ ಮಾಡಲಾಗುತ್ತದೆ.
ಡೋಪ್ಲರ್ ಸೊನೋಗ್ರಫಿಯಲ್ಲಿ ಅಂಡಾಶಯದ ರಕ್ತದ ಹರಿವಿನ ಕೊರತೆ ಅಂಡಾಶಯದ ತಿರುಚುವಿಕೆಯ ಉತ್ತಮ ಊಹೆಯಂತೆ ತೋರುತ್ತದೆ. ಕಡಿಮೆ ಹರಿವು ಇರುವ ಮಹಿಳೆಯರಿಗೆ ಅಂಡಾಶಯದ ತಿರುಚುವಿಕೆಯಿರುವ ಸಾಧ್ಯತೆಯಿದೆ. ಅಂಡಾಶಯದ ತಿರುಚುವಿಕೆಗೆ ಅಸಹಜ ಅಂಡಾಶಯದ ಹರಿವಿನ ಸೂಕ್ಷ್ಮತೆ ಮತ್ತು ನಿರ್ದಿಷ್ಟತೆ ೪೪% ಮತ್ತು ೯೨%, ಧನಾತ್ಮಕ ಮತ್ತು ಋಣಾತ್ಮಕ ಊಹೆಯಿಂದ ಕ್ರಮವಾಗಿ ೭೮% ಅಥವಾ ೭೧% ಆಗಿರಬಹುದು. ಡೋಪ್ಲರ್ ಸೋನೋಗ್ರಫಿಯ ಕೆಲವು ಲಕ್ಷಣಗಳೆಂದರೆ:
ಮರುಕಳಿಸುವ ತಿರುಚನ್ನು ಸಾಧಾರಣ ನಾಳೀಯತೆಯು ಹೊರತುಪಡಿಸಿಲ್ಲ. ಅಂಡಾಶಯದ ಅಪಧಮನಿಗಳು ಮತ್ತು ಗರ್ಭಾಶಯದ ಅಪಧಮನಿಗಳಿಂದ ಅಂಡಾಶಯದ ದ್ವಿ ರಕ್ತ ಪೂರೈಕೆಯಿಂದ ಸಾಂದರ್ಭಿಕವಾಗಿ ಸಾಮಾನ್ಯ ಡಾಪ್ಲರ್ ಹರಿವು ಇರಬಹುದು. ಇತರೆ ಕೆಲವು ಗುಣಲಕ್ಷಣಗಳೆಂದರೆ:
ಚಿಕಿತ್ಸೆ
ಅಂಡಾಶಯದ ತಿರುಚುವಿಕೆಯ ಶಸ್ತ್ರಚಿಕಿತ್ಸೆಯಲ್ಲಿ, ಲ್ಯಾಪರೊಸ್ಕೋಪಿ ಮತ್ತು ಒಫೊರೊಪೆಕ್ಸಿ ಚಿಕಿತ್ಸೆಗಳನ್ನು ಒಳಗೊಂಡಿದೆ. ತೀವ್ರತರವಾದ ಪ್ರಕರಣಗಳಲ್ಲಿ, ದೀರ್ಘಕಾಲದವರೆಗೆ ಅಂಡಾಶಯದಿಂದ ರಕ್ತದ ಹರಿವನ್ನು ನಿಲ್ಲಿಸಲಾಗುವುದರಿಂದ, ಅಂಡಾಶಯದ ನೆಕ್ರೋಸಿಸ್ ಸಂಭವಿಸಬಹುದು. ಈ ಪ್ರಕರಣಗಳಲ್ಲಿ ಅಂಡಾಶಯವನ್ನು ಶಸ್ತ್ರಚಿಕಿತ್ಸೆಯಿಂದ ತೆಗೆದುಹಾಕಬೇಕು.
ಸೋಂಕುಶಾಸ್ತ್ರ
ಸ್ತ್ರೀರೋಗ ತುರ್ತುಸ್ಥಿತಿಗಳಲ್ಲಿ ಸುಮಾರು ೩% ದಷ್ಟು ಅಂಡಾಶಯದ ತಿರುಚುವಿಕೆಯು ಸಂಭವಿಸುತ್ತದೆ. ಎಲ್ಲಾ ವಯಸ್ಸಿನ ಮಹಿಳೆಯರಲ್ಲಿ ಅಂಡಾಶಯದ ತಿರುಚುವಿಕೆಯು ೧,೦೦,೦೦೦ ಮಹಿಳೆಯರಿಗೆ ೫.೯ ಆಗಿದೆ, ಮತ್ತು ಸಂತಾನೋತ್ಪತ್ತಿ ವಯಸ್ಸಿನ (೧೫-೪೫ ವರ್ಷಗಳು) ಮಹಿಳೆಯರಲ್ಲಿ ಸಂಭವಿಸುವ ೧,೦೦,೦೦೦ ಮಹಿಳೆಯರಿಗೆ ೯.೯ ಸಂಭವವಿದೆ. ೭೦% ಪ್ರಕರಣಗಳಲ್ಲಿ, ೨೦ ರಿಂದ ೩೯ ವರ್ಷ ವಯಸ್ಸಿನ ಮಹಿಳೆಯರಲ್ಲಿ ಇದನ್ನು ಗುರುತಿಸಲಾಗುತ್ತದೆ. ಗರ್ಭಾವಸ್ಥೆಯಲ್ಲಿ ಮತ್ತು ಋತುಬಂಧದಲ್ಲಿ ಅಪಾಯವು ಹೆಚ್ಚಾಗಿರುತ್ತದೆ.
ಉಲ್ಲೇಖಗಳು
ವರ್ಗ:ಆರೋಗ್ಯ ವರ್ಗ:ಮಹಿಳಾ ಸ್ವಾಸ್ಥ್ಯ ಲೇಖನ
ಆವಾಹನೆ
ಪುಜೆಯನ್ನು ಸ್ವೀಕರಿಸಲು ಸನ್ನಿಹಿತವಾಗುವಂತೆ ದೇವತೆಗಳನ್ನು ಪ್ರಾರ್ಥಿಸುವ ಕರೆ. ಪುಜಾರಂಭದಲ್ಲಿ ಮಾಡುವ ಕ್ರಿಯೆ ಪುಜಾಂಗವಾದ ಹದಿನಾರು ವಿಧ ಉಪಚಾರಗಳಲ್ಲಿ ಮೊದಲನೆಯದು. ಉದ್ದಿಷ್ಟ ದೇವತಾ ಪ್ರಾರ್ಥನರೂಪ ಮಂತ್ರವನ್ನು ಉಚ್ಚರಿಸುವ ಮೂಲಕ ಆಹ್ವಾನಿಸಿ ಬಳಿಕ ಆಸನ ಸಮರ್ಪಣೆ ಮಾಡಬೇಕು. ವಿಗ್ರಹ ರೂಪದಲ್ಲಿ ಆಹ್ವಾನಿಸಿ ನಿತ್ಯದಲ್ಲೂ ಪುಜಿಸುವುದು ಅನಿಯತಕಾಲಿಕ ಆವಾಹನೆ. ವ್ರತಾದಿಪುಜೆಗಳಲ್ಲಿ ಗೊತ್ತಾದ ಕಾಲದವರೆಗೆ ಆವಾಹಿಸುವುದು ನಿಯತಕಾಲಿಕ. ಇದರಲ್ಲಿ ಮಂಡಲಾಕಾರದ ವೇದಿಕೆಯ ಮೇಲೆ ಗೊತ್ತಾದ ಸ್ಥಳಗಳಲ್ಲಿ ಆಯಾ ದೇವತೆಗಳನ್ನು ಆವಾಹಿಸಿ ಪುಜೆ ನಡೆಸಬೇಕು. ಪುಣ್ಯಾಹಕ್ರಿಯೆಗಾಗಿ ಪುರ್ಣಕುಂಭದಲ್ಲಿ ವರುಣನನ್ನು ಆವಾಹಿಸುವುದು, ಧಾನ್ಯಗಳಲ್ಲಿ ಗ್ರಹಗಳನ್ನು ಆವಾಹಿಸುವುದು, ದರ್ಭೆಯ ಕೂರ್ಚದಲ್ಲಿ ಪಿತೃಗಳನ್ನು ಆವಾಹಿಸುವುದು-ಇವು ಆವಾಹನೆಯ ಕ್ರಮದಲ್ಲಿ ಕಂಡುಬರುವ ಕೆಲವು ಭೇದಗಳು. ಸಂಧ್ಯಾವಂದನೆಯಲ್ಲಿ ಗಾಯತ್ರೀ ಜಪಾರಂಭಕ್ಕೆ ಮೊದಲು ಮಾಡುವ ಗಾಯತ್ರೀ ಸರಸ್ವತಿಯರ ಆವಾಹನೆ, ಶ್ರಾದ್ಧದಲ್ಲಿ ಬ್ರಾಹ್ಮಣರು ಸ್ವಯಂ ತಮ್ಮ ಮೇಲೆ ಮಾಡಿಕೊಳ್ಳುವ ಪಿತೃಗಳ ಆವಾಹನೆ, ಪ್ರತಿನಿತ್ಯದ ಹೋಮಾನಂತರದಲ್ಲಿ (ಔಪಾಸನಾಂತ್ಯದಲ್ಲಿ) ಮಾಡುವ ಅಗ್ನಿಯ ಆತ್ಮಸಮಾರೋಪಣರೂಪ ಆವಾಹನೆ-ಇವು ವ್ಯಕ್ತಿನಿಷ್ಠ ಆವಾಹನೆಗಳು. ಎಲ್ಲ ವಿಧದ ಆವಾಹನೆಗಳೂ ಪುಜಾರಂಭದಲ್ಲಿ ಮಾಡುವ ಕ್ರಿಯೆಗಳಾದರೆ ಆತ್ಮಸಮಾರೋಪಣ ರೂಪ ಆವಾಹನೆ ಕೊನೆಯಲ್ಲಿ ಮಾಡುವಂಥದು. ಸಪ್ತವ್ಯಾಹೃತಿಗಳಲ್ಲಿ ಭೂಃ ಭುವಃ ಸುವಃ-ಎಂಬ ಮೊದಲ ಮೂರನ್ನು ಓಂಕಾರಪುರ್ವಕ ಉಚ್ಚರಿಸಿ ಆವಾಹನೆ ಮಾಡುವುದು ಸಾಮಾನ್ಯ ನಿಯಮ. ಪಿತೃಗಳ ಆವಾಹನೆಯಲ್ಲಿ ತಿಲಾಕ್ಷತೆಯಿಂದಲೂ ದೇವತೆಗಳ ಆವಾಹನೆಯಲ್ಲಿ ಶೋಭನಾಕ್ಷತೆಯಿಂದಲೂ (ಅರಿಸಿನ ಹಚ್ಚಿದ ಅಕ್ಕಿ) ಪುಜಿಸುತ್ತಾರೆ. ಸಾಲಿಗ್ರಾಮ ಪುಜೆಯಲ್ಲಿ ಯಾವ ವಿಧವಾದ ಆವಾಹನೆಯೂ ಇಲ್ಲ. ಜನಪದ ಸಮಾಜದಲ್ಲಿ ದೇವತಾರಾಧನೆಗಳ ಸಂದರ್ಭದಲ್ಲಿ ದೈವಾಹನೆ ಸರ್ವೇಸಾಮಾನ್ಯ. ಆವಾಹನೆಗೆ ಮೊದಲು ಜಾಗಟೆ, ಗಂಟೆ, ತಮ್ಮಟೆಗಳ ನಿನಾದವನ್ನು ಉಂಟುಮಾಡುವುದು ಕ್ರಮ. ಜನತೆಯ ದುಃಖ ದುಮ್ಮಾನ, ಕಷ್ಟ ಸಂಕಷ್ಟಗಳಿಗೆ ಪರಿಹಾರ ಸೂಚಿಸುವ ಕೆಲಸವನ್ನು ಈ ದೈವಾಹನೆಗೊಂಡ ವ್ಯಕ್ತಿ ಮಾಡುತ್ತಾನೆ. ಹೀಗೆ ದೈವಾಹನೆಗೊಂಡು ಜನರಿಗೆ ಸ್ಪಂದಿಸುವ ವ್ಯಕ್ತಿಯನ್ನು `ಗಣಮಗ’ ಎಂದೂ ಕರೆಯುವುದುಂಟು. ದೈವಾವೇಶದಿಂದ ವಿಮುಕ್ತಿ ಹೊಂದುವಾಗ ಗ್ರಾಮದೇವತೆಗೆ ಮಂಗಳಾರತಿ ಮಾಡುವುದು ಪದ್ಧತಿ. ವರ್ಗ: ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅದಿಲಾಬಾದ್ ಜಿಲ್ಲೆ
ಅದಿಲಾಬಾದ್ ಜಿಲ್ಲೆಯು ಭಾರತದ ತೆಲಂಗಾಣ ರಾಜ್ಯದ ಉತ್ತರ ಭಾಗದಲ್ಲಿದೆ. ಅದಿಲಾಬಾದ್ ನಗರವು ಅದಿಲಾಬಾದ್ ಜಿಲ್ಲೆಯ ಪ್ರಧಾನ ಕಛೇರಿಯಾಗಿದೆ.
ಇತಿಹಾಸ
ಐತಿಹಾಸಿಕವಾಗಿ, ಅದಿಲಾಬಾದ್ ಅನ್ನು ಕುತುಬ್ ಷಾಹಿಸ್ ಆಳ್ವಿಕೆಯಲ್ಲಿ ಎಡ್ಲಾಬಾದ್ ಎಂದು ಕರೆಯಲಾಗುತ್ತಿತ್ತು. ಕಾಕತೀಯ ರಾಜವಂಶದ ಸಮಯದ ಕೆಲವು ತೆಲುಗು ಶಾಸನಗಳು ಅದಿಲಾಬಾದ್ ಜಿಲ್ಲೆಯಲ್ಲಿ ಕಂಡುಬಂದಿದೆ, ಈ ಪ್ರದೇಶದ ಐತಿಹಾಸಿಕ ಮಹತ್ವವನ್ನು ಸೂಚಿಸುತ್ತದೆ.ಅಕ್ಟೋಬರ್ 2016 ರಲ್ಲಿ ಜಿಲ್ಲೆಯ ಮರುಸಂಘಟನೆಯ ಕಾರಣ, ಅದಿಲಾಬಾದ್ ಮೂರು ಜಿಲ್ಲೆಗಳಾಗಿ ವಿಭಜನೆಯಾಯಿತು: ಮಂಚೇರಿಯ ಜಿಲ್ಲೆಯ ಅಸಿಫಾಬಾದ್ ಜಿಲ್ಲೆಯ ಮತ್ತು ನಿರ್ಮಲ್ ಜಿಲ್ಲೆ. ದಟ್ಟ ಅರಣ್ಯ ಹಾಗೂ ಗೋದಾವರಿ ನದಿಯಿಂದ ಅದಿಲಾಬಾದ್ ಜಿಲ್ಲೆಯು ಇತಿಹಾಸಪೂರ್ವದಿಂದಲೂ ಜನವಾಸದ ಪ್ರದೇಶವಾಗಿತ್ತು.ಅನಂತರದ ದಿನಗಳಲ್ಲಿ ಬೌದ್ಧ ಧರ್ಮ ಹಾಗೂ ಜೈನ ಧರ್ಮದ ಅರಸರ ಆಳ್ವಿಕೆಯಲ್ಲಿತ್ತು. ಇತ್ತೀಚೆಗಿನ ಇತಿಹಾಸದಂತೆ ಇದು ಬಿಜಾಪುರದ ಸುಲ್ತಾನರ ಆಳ್ವಿಕೆ ಒಳಪಟ್ಟಿತ್ತು.ಈ ಕಾಲದಲ್ಲಿ ಆಳ್ವಿಕೆ ಮಾಡಿದ ಬಿಜಾಪುರದ ಆದಿಲ್ ಷಾನ ಹೆಸರಿನಿಂದ ಈ ಪ್ರದೇಶಕ್ಕೆ ಅದಿಲಾಬಾದ್ ಎಂಬ ಹೆಸರು ಬಂದಿದೆ.
ಭೂಗೋಳ
ಅದಿಲಾಬಾದ್ ಜಿಲ್ಲೆಯು ಭಾರತದ ತೆಲಂಗಾಣ ರಾಜ್ಯದಲ್ಲಿದೆ. ಇದು ಉತ್ತರದಲ್ಲಿ ಯವತ್ಮಾಳ ಜಿಲ್ಲೆಯಿಂದ, ಈಶಾನ್ಯಕ್ಕೆ ಚಂದ್ರಪುರ ಜಿಲ್ಲೆಯಿಂದ, ಪೂರ್ವಕ್ಕೆ ಆಸಿಫಬಾದ್ ಜಿಲ್ಲೆಯ ಮೂಲಕ, ಆಗ್ನೇಯಕ್ಕೆ ಮಂಚೇರಿಯ ಜಿಲ್ಲೆಯಿಂದ, ದಕ್ಷಿಣಕ್ಕೆ ನಿರ್ಮಲ್ ಜಿಲ್ಲೆಯಿಂದ ಮತ್ತು ಪಶ್ಚಿಮಕ್ಕೆ ನಾಂದೇಡ್ನಿಂದ ಮಹಾರಾಷ್ಟ್ರ ರಾಜ್ಯದ ಜಿಲ್ಲೆ. ಇದು 4,153 ಚದರ ಕಿಲೋಮೀಟರ್ (1,603 ಚದರ ಮೈಲಿ) ಪ್ರದೇಶವನ್ನು ಆಕ್ರಮಿಸಿದೆ.
ಜನಸಂಖ್ಯಾಶಾಸ್ತ್ರ
ಭಾರತದ ಜನಗಣತಿಯ ಪ್ರಕಾರ, ಅದಿಲಾಬಾದ್ ಜಿಲ್ಲೆಯ ಜನಸಂಖ್ಯೆಯು 708,972 ಹೊಂದಿದೆ.
ಧಾರ್ಮಿಕ
ಅದಿಲಾಬಾದ್ ಜಿಲ್ಲೆಯ ಖಾನಪುರ್ ಮಂಡಲ್ನ ಬಡಂಕುರ್ತಿ ಗ್ರಾಮವನ್ನು ಶೋಧಿಸಲಾಯಿತು ಮತ್ತು ಬಡಕೂರ್ತಿ ಸಮೀಪದ ಗೋದಾವರಿ ನದಿಯ ಸಣ್ಣ ದ್ವೀಪದಲ್ಲಿ ಬೌದ್ಧ ಮಠದ ಅವಶೇಷಗಳು ಪತ್ತೆಯಾಗಿವೆ. ಭೈನ್ಸ ಪಟ್ಟಣವು ಆರಂಭಿಕ ಬೌದ್ಧ ಕಾಲಗಳಿಗೆ ಸಂಬಂಧಿಸಿತ್ತು, ಏಕೆಂದರೆ ಒಂದು ದಿಬ್ಬದ ಬಳಿ ಒಂದು ಜೋಡಿ ಕೆತ್ತಿದ ಅಡಿ ಕಂಡುಬಂದಿದೆ.
ಆರ್ಥಿಕತೆ
2006 ರಲ್ಲಿ, ಭಾರತದ ಸರ್ಕಾರದ ಪ್ರಕಾರ ಅದಿಲಾಬಾದ್ ದೇಶದ ಅತಿ ಹಿಂದುಳಿದ 250 ಜಿಲ್ಲೆಗಳಲ್ಲಿ ಒಂದಾಗಿದೆ (ಒಟ್ಟು 640). ಇದು ಹಿಂದುಳಿದ ಪ್ರದೇಶಗಳ ಗ್ರಾಂಟ್ ಫಂಡ್ ಕಾರ್ಯಕ್ರಮದಿಂದ (ಬಿಆರ್ಜಿಎಫ್) ಹಣವನ್ನು ಪಡೆದ ತೆಲಂಗಾಣ ರಾಜ್ಯದಲ್ಲಿನ ಜಿಲ್ಲೆಗಳಲ್ಲಿ ಒಂದಾಗಿದೆ.
ಆಡಳಿತ ವಿಭಾಗಗಳು
ಜಿಲ್ಲೆಯನ್ನು ಎರಡು ಆದಾಯ ವಿಭಾಗಗಳಾಗಿ, ಅದಿಲಾಬಾದ್ ಮತ್ತು ಉಟ್ನೂರ್ ಎಂದು ವಿಂಗಡಿಸಲಾಗಿದೆ. ಈ ಎರಡು ವಿಭಾಗಗಳನ್ನು 18 ಮಂಡಲಗಳಾಗಿ ವಿಂಗಡಿಸಲಾಗಿದೆ.
ಉಲ್ಲೇಖಗಳು
ವರ್ಗ:ಭಾರತದ ಜಿಲ್ಲೆಗಳು ವರ್ಗ:ತೆಲಂಗಾಣದ ಜಿಲ್ಲೆಗಳು
ಅರೋತಿ ದತ್
ಅರೋತಿ ದತ್ (೧೯೨೪-೨೦೦೩) ಭಾರತದ ಸಾಮಾಜಿಕ ಕಾರ್ಯಕರ್ತೆ. ಅವರು ೧೯೬೫ ರಿಂದ ೧೯೭೧ ರವರೆಗೆ ಎರಡು ಅವಧಿಗೆ ವಿಶ್ವದ ಅಸೋಸಿಯೇಟೆಡ್ ಕಂಟ್ರಿ ವುಮೆನ್ ಆಫ್ ದಿ ವರ್ಲ್ಡ್‌ನ ಅಧ್ಯಕ್ಷರಾಗಿದ್ದರು ಮತ್ತು ನಂತರ ಅವರ ಗೌರವ ಸದಸ್ಯರಾಗಿದ್ದರು. ಅವರು ಅಂತರರಾಷ್ಟ್ರೀಯ ಮಹಿಳಾ ಒಕ್ಕೂಟದ ಅಂತರರಾಷ್ಟ್ರೀಯ ಉಪಾಧ್ಯಕ್ಷರೂ ಆಗಿದ್ದರು. ಭಾರತದಲ್ಲಿ, ಅವರು ೧೯೭೦ ರಿಂದ ೨೦೦೩ ರವರೆಗೆ ಮಹಿಳಾ ಕೆಲಸಕ್ಕೆ ಮೀಸಲಾದ ಸಂಸ್ಥೆಯಾದ ಸರೋಜ್ ನಳಿನಿ ದತ್ ಮೆಮೋರಿಯಲ್ ಅಸೋಸಿಯೇಷನ್‌ನ ಅಧ್ಯಕ್ಷರಾಗಿದ್ದರು. ಅವರು ೧೯೪೨ ರಿಂದ ಆ ಸಂಸ್ಥೆಯಲ್ಲಿ ವಿವಿಧ ಹುದ್ದೆಗಳಲ್ಲಿ ಕೆಲಸ ಮಾಡಿದ್ದಾರೆ. ಅವರು ಭಾರತದಲ್ಲಿ ಹಲವಾರು ಇತರ ಸಾಮಾಜಿಕ ಕಲ್ಯಾಣ ಸಂಸ್ಥೆಗಳನ್ನು ಸ್ಥಾಪಿಸಿದರು ಮತ್ತು ಅನೇಕ ಇತರರೊಂದಿಗೆ ಸಂಬಂಧ ಹೊಂದಿದ್ದರು. ಅವರು ಕಲ್ಕತ್ತಾ ವಿಶ್ವವಿದ್ಯಾನಿಲಯದ ಪದವೀಧರರಾಗಿದ್ದರು ಮತ್ತು ನೆದರ್‌ಲ್ಯಾಂಡ್ಸ್‌ನ ಹೇಗ್‌ನ ಇನ್‌ಸ್ಟಿಟ್ಯೂಟ್ ಆಫ್ ಸೋಶಿಯಲ್ ಸ್ಟಡೀಸ್‌ನಿಂದ ಸಮಾಜ ಕಲ್ಯಾಣದಲ್ಲಿ ಡಿಪ್ಲೊಮಾವನ್ನು ಪಡೆದರು.
ಹಿನ್ನೆಲೆ
ಅರೋತಿ ಮಿತ್ರ ಅವರು ೨೩ ಸೆಪ್ಟೆಂಬರ್ ೧೯೨೪ ರಂದು ಸತ್ಯೇಂದ್ರ ಚಂದ್ರ ಮಿತ್ರ ಮತ್ತು ಉಮಾ ಮಿತ್ರ ದಂಪತಿಗೆ ಜನಿಸಿದರು. ಅವಳು ಅವರ ಏಕೈಕ ಮಗು. ಆಕೆಯ ತಂದೆ ಸ್ವಾತಂತ್ರ್ಯ ಹೋರಾಟಗಾರ ಮತ್ತು ರಾಜಕಾರಣಿ. ಸ್ವಲ್ಪ ಸಮಯದವರೆಗೆ ಆಕೆಯ ತಂದೆ ನವದೆಹಲಿಯ ಕೇಂದ್ರ ಶಾಸನ ಸಭೆಯ ಸದಸ್ಯರಾಗಿದ್ದರು ಮತ್ತು ಭಾರತದಲ್ಲಿನ ಬ್ರಿಟಿಷ್ ಆಳ್ವಿಕೆಯ ವಿರುದ್ಧ ಅವರ ರಾಜಕೀಯ ಚಟುವಟಿಕೆಗಳಿಗಾಗಿ ಬ್ರಿಟಿಷ್ ಭಾರತ ಸರ್ಕಾರದಿಂದ ಜೈಲು ಶಿಕ್ಷೆಗೆ ಗುರಿಯಾಗಿದ್ದರು, ಮತ್ತು ಯುವ ಅರೋತಿ ತನ್ನ ಬಾಲ್ಯದ ವರ್ಷಗಳನ್ನು ಭಾರತದ ಅನೇಕ ಸ್ಥಳಗಳಿಗೆ ಪ್ರಯಾಣಿಸುತ್ತಿದ್ದರು. ಮತ್ತು ಮುಖ್ಯವಾಗಿ ಮನೆಯಲ್ಲಿ ಶಿಕ್ಷಣ ಪಡೆದರು. ಅಂತಿಮವಾಗಿ, ಆಕೆಯ ತಂದೆ ಬಂಗಾಳ ಲೆಜಿಸ್ಲೇಟಿವ್ ಕೌನ್ಸಿಲ್‌ನ ಅಧ್ಯಕ್ಷರಾದಾಗ, ಅರೋತಿ ಕಲ್ಕತ್ತಾ ವಿಶ್ವವಿದ್ಯಾನಿಲಯದಿಂದ ಪದವಿ ಪಡೆದರು, ತತ್ವಶಾಸ್ತ್ರದಲ್ಲಿ ಪ್ರಮುಖರು.
ಅವರು ೧೯೪೨ ರಲ್ಲಿ ಗುರುಸದಯ್ ದತ್, ಐಸಿಎಸ್ ರ ಏಕೈಕ ಪುತ್ರ ಬೀರೇಂದ್ರಸದಯ್ ದತ್ ಅವರನ್ನು ವಿವಾಹವಾದರು. ತನ್ನನ್ನು ಸಮಾಜ ಸೇವೆಗೆ ಕರೆದೊಯ್ದ ಯಾವುದೇ "ಒಳಗಿನ ಕರೆ"ಯನ್ನು ಹೇಳಿಕೊಳ್ಳಲಾರೆ ಮತ್ತು ಅದರಲ್ಲೇ ಮದುವೆಯಾಗಿದ್ದೇನೆ ಎಂದು ಹೇಳುತ್ತಿದ್ದಳು. ಅವರ ಮಾವ ತಮ್ಮ ಪತ್ನಿಯ ನೆನಪಿಗಾಗಿ ಸರೋಜ್ ನಳಿನಿ ದತ್ ಸ್ಮಾರಕ ಸಂಘವನ್ನು ಸ್ಥಾಪಿಸಿದ್ದರು, ಇದು ಮಹಿಳೆಯರ ಕಲ್ಯಾಣಕ್ಕಾಗಿ ಮೀಸಲಾದ ಮಹಿಳಾ ಸಂಘಟನೆಯಾಗಿದೆ. ದತ್ ಕುಟುಂಬವು ಸಮಾಜ ಕಲ್ಯಾಣ ಕ್ಷೇತ್ರದಲ್ಲಿ ಅವರ ಕೆಲಸಕ್ಕಾಗಿ ಹೆಸರುವಾಸಿಯಾಗಿದೆ, ಆದ್ದರಿಂದ ಅರೋತಿ ತನ್ನ ೧೮ ನೇ ವಯಸ್ಸಿನಲ್ಲಿ ಮದುವೆಯಾದ ನಂತರ ಅದನ್ನು ತೆಗೆದುಕೊಂಡರು. ಆಕೆಯ ಏಕೈಕ ಮಗು, ದೇವ್ಸಾಡೆ, ೧೯೪೮ ರಲ್ಲಿ ಜನಿಸಿದರು. ಆಕೆಯ ಮೊಮ್ಮಕ್ಕಳು ರಾಜಸದೆ (ಜನನ ೧೯೭೪) ಮತ್ತು ಶಿವಸದೆ (ಜನನ ೧೯೭೮)
೧೯೫೮ ರಲ್ಲಿ, ಅವರು ನೆದರ್ಲ್ಯಾಂಡ್ಸ್‌ನ ಹೇಗ್‌ನಲ್ಲಿರುವ ಇನ್‌ಸ್ಟಿಟ್ಯೂಟ್ ಆಫ್ ಸೋಶಿಯಲ್ ಸ್ಟಡೀಸ್‌ನಲ್ಲಿ ಅಂತರರಾಷ್ಟ್ರೀಯ ಸಮಾಜ ಕಲ್ಯಾಣದಲ್ಲಿ ಡಿಪ್ಲೊಮಾ ಮಾಡಲು ವಿದ್ಯಾರ್ಥಿವೇತನವನ್ನು ಗೆದ್ದರು. ಅವರು ೧೯೫೯ ರಲ್ಲಿ "ಕಡಿಮೆ-ಆದಾಯದ ದೇಶಗಳಿಗೆ ಸಾಮಾಜಿಕ ಕಲ್ಯಾಣ ಯೋಜನೆ" ಎಂಬ ತಮ್ಮ ಪತ್ರಿಕೆಗಾಗಿ ಡಿಪ್ಲೊಮಾವನ್ನು ಪಡೆದರು.
ಅಂತರರಾಷ್ಟ್ರೀಯ ಸಾಮಾಜಿಕ ಕೆಲಸ
ಅವರು ೧೯೫೯ ರಲ್ಲಿ ಎಡಿನ್‌ಬರ್ಗ್‌ನಲ್ಲಿ ನಡೆದ ವಿಶ್ವ ಸಮ್ಮೇಳನದಲ್ಲಿ ಅಸೋಸಿಯೇಟೆಡ್ ಕಂಟ್ರಿ ವುಮೆನ್ ಆಫ್ ದಿ ವರ್ಲ್ಡ್‌ನ ಏಷ್ಯಾದ ಏರಿಯಾ ಉಪಾಧ್ಯಕ್ಷರಾದರು ಮತ್ತು ೧೯೬೨ ರಲ್ಲಿ ಮೆಲ್ಬೋರ್ನ್‌ನಲ್ಲಿ ನಡೆದ ವಿಶ್ವ ಸಮ್ಮೇಳನದಲ್ಲಿ ಮರು-ಚುನಾಯಿತರಾದರು. ಅವರು ಇಂಗ್ಲೆಂಡ್‌ನಲ್ಲಿ ವಯಸ್ಕರ ಶಿಕ್ಷಣದ ಯುನೆಸ್ಕೋ ಸೆಮಿನಾರ್, ಮ್ಯೂನಿಚ್‌ನಲ್ಲಿ ಪೂರ್ವಾಗ್ರಹ ನಿರ್ಮೂಲನೆ ಕುರಿತು ಯುನೆಸ್ಕೋ ಸೆಮಿನಾರ್, ಇಸ್ತಾನ್‌ಬುಲ್ ಮತ್ತು ಬ್ಯಾಂಕಾಕ್‌ನಲ್ಲಿನ ಮಹಿಳಾ ಸಮ್ಮೇಳನಗಳ ಅಂತರರಾಷ್ಟ್ರೀಯ ಮಂಡಳಿ, ಪ್ಯಾರಿಸ್‌ನಲ್ಲಿ ಯುನೆಸ್ಕೋದ ಎನ್‌ಜಿಒ ಸಮ್ಮೇಳನ ಮತ್ತು ಬ್ಯಾಂಕಾಕ್‌ನ ಅಡಿಸ್ ಅಬಾಬಾದಲ್ಲಿ ಅವರ ಮಂಡಳಿಯ ಸಭೆಗಳಲ್ಲಿ ಎಸಿಡಬ್ಲೂಡಬ್ಲೂ ಅನ್ನು ಪ್ರತಿನಿಧಿಸಿದರು., ಮತ್ತು ಮನಿಲಾ. ಹಸಿವಿನಿಂದ ಮುಕ್ತಿಯ ಯೋಜನೆಗೆ ಸಲಹೆಗಾರರಾಗಿ ಎಫ್{‌ಎಓ ನ ಮಹಾನಿರ್ದೇಶಕರು ಅವರನ್ನು ಆಹ್ವಾನಿಸಿದರು.
ಅವರು ೧೯೬೫ ರಲ್ಲಿ ಡಬ್ಲಿನ್‌ನಲ್ಲಿ ನಡೆದ ವಿಶ್ವ ಸಮ್ಮೇಳನದಲ್ಲಿ ಅಸೋಸಿಯೇಟೆಡ್ ಕಂಟ್ರಿ ವುಮೆನ್ ಆಫ್ ದಿ ವರ್ಲ್ಡ್‌ನ ವಿಶ್ವ ಅಧ್ಯಕ್ಷರಾಗಿ ಆಯ್ಕೆಯಾದರು ಮತ್ತು ೧೯೬೮ ರಲ್ಲಿ ಅವಿರೋಧವಾಗಿ ಮರು ಆಯ್ಕೆಯಾದರು.
೧೯೮೩ ರಲ್ಲಿ, ಅಸೋಸಿಯೇಟೆಡ್ ಕಂಟ್ರಿ ವುಮೆನ್ ಆಫ್ ದಿ ವರ್ಲ್ಡ್ ಅವಳನ್ನು "ಗೌರವದ ಸದಸ್ಯ" ಎಂದು ಆಯ್ಕೆ ಮಾಡಿದರು.
ಅವರು ಇಂಟರ್ನ್ಯಾಷನಲ್ ಅಲೈಯನ್ಸ್ ಆಫ್ ವುಮೆನ್‌ನ ಉಪಾಧ್ಯಕ್ಷರೂ ಆಗಿದ್ದರು ಮತ್ತು ವರ್ಲ್ಡ್ ವ್ಯೂ ಇಂಟರ್‌ನ್ಯಾಶನಲ್‌ನೊಂದಿಗೆ ಸಂಪರ್ಕ ಹೊಂದಿದ್ದರು.
ಸರೋಜ್ ನಳಿನಿ ದತ್ ಸ್ಮಾರಕ ಸಂಘ
ಸರೋಜ್ ನಳಿನಿ ದತ್ (ಅರೋತಿಯ ಅತ್ತೆ) ಅವರು ೧೯೧೬ ರಲ್ಲಿ ಗ್ರಾಮೀಣ ಬಂಗಾಳದಲ್ಲಿ ಮಹಿಳಾ ಸಮಿತಿಗಳನ್ನು (ಮಹಿಳಾ ಸಂಸ್ಥೆಗಳು) ಪ್ರಾರಂಭಿಸಿದರು. ಸರೋಜ್ ನಳಿನಿ ಅವರ ಮರಣದ ನಂತರ, ಅವರ ಪತಿ ಗುರುಸದಾಯ್ ದತ್ ಅವರು ಸರೋಜ್ ನಳಿನಿ ದತ್ ಸ್ಮಾರಕ ಸಂಘವನ್ನು ಪ್ರಾರಂಭಿಸಿದರು, ಅವರು ಮಾಡಿದ ಅಮೂಲ್ಯವಾದ ಸಮಾಜ ಕಲ್ಯಾಣ ಕಾರ್ಯಗಳನ್ನು ಜೀವಂತವಾಗಿಡಲು. ಮಹಿಳೆಯರು ಸ್ವಯಂಪ್ರೇರಿತರಾಗಿ ಸಂಘವನ್ನು ನಡೆಸುತ್ತಿದ್ದಾರೆ.
೧೯೪೨ ರಲ್ಲಿ ಅವರ ಮದುವೆಯ ನಂತರ, ಅರೋತಿ ಈ ಸಂಘಕ್ಕೆ ಕೆಲಸ ಮಾಡಲು ಪ್ರಾರಂಭಿಸಿದರು ಮತ್ತು ೧೯೭೦ ರವರೆಗೆ ವಿವಿಧ ಹುದ್ದೆಗಳಲ್ಲಿ ಕೆಲಸ ಮಾಡಿದರು, ಅವರು ಅಧ್ಯಕ್ಷರಾದರು ಮತ್ತು ೨೦೦೩ ರಲ್ಲಿ ಅವರ ಮರಣದವರೆಗೂ ಮುಂದುವರೆಯಿತು. ಮಹಿಳಾ ಸಮಿತಿಯ ಪರಿಕಲ್ಪನೆಯು ಮಹಿಳೆಯರ ಅಭಿವೃದ್ಧಿಯ ಮೇಲೆ ಆಧಾರಿತವಾಗಿದೆ-ಅವರಿಗೆ ವೃತ್ತಿಯನ್ನು ನೀಡುವ ಮೂಲಕ ಅವರನ್ನು ಸಾಕ್ಷರ ಮತ್ತು ಸ್ವಾವಲಂಬಿಗಳನ್ನಾಗಿ ಮಾಡುವುದು, ಜೊತೆಗೆ ಅವರ ಆರೋಗ್ಯ, ಪೋಷಣೆ, ಕುಟುಂಬ, ಕಲ್ಯಾಣ ಮತ್ತು ಶಿಶುಪಾಲನಾ ಅಗತ್ಯಗಳಿಗೆ ಸಹಾಯ ಮಾಡುವುದು. ಪ್ರತಿ ಮಹಿಳಾ ಸಮಿತಿಯು ತನ್ನದೇ ಆದ ನಿಯಮಗಳನ್ನು ಹೊಂದಿದೆ, ಆದರೆ ಸಂಘವು ಸಾಮಾನ್ಯ ಮೇಲ್ವಿಚಾರಣೆ, ಸಹಾಯ ಮತ್ತು ಮಾರ್ಗದರ್ಶನವನ್ನು ಒದಗಿಸುತ್ತದೆ. ಅವರ ಅಧಿಕಾರಾವಧಿಯಲ್ಲಿ, ಅವರು ಮೂಲಭೂತ ಸಾಂಸ್ಥಿಕ ಮಹಿಳಾ ಸಮಿತಿಗಳ ಸಂಖ್ಯೆಯನ್ನು ೬೭ ಕ್ಕೆ ಹೆಚ್ಚಿಸಿದರು.
ಸಂಘದ ಉದ್ದೇಶಗಳನ್ನು ಸೇರಿಸಲು ಹೆಚ್ಚಿಸಲಾಗಿದೆ -
ಅವರು ಕೈಗಾರಿಕಾ ತರಬೇತಿ ಶಾಲೆ, ಪ್ರಾಥಮಿಕ ಶಿಕ್ಷಕರ ತರಬೇತಿ ಸಂಸ್ಥೆ, ಪ್ರಾಥಮಿಕ ಶಾಲೆ, ವಯಸ್ಕರ ಪ್ರೌಢಶಾಲೆ, ಕಂಪ್ಯೂಟರ್ ತರಬೇತಿ ಸೌಲಭ್ಯಗಳು, ಉತ್ಪಾದನೆ ಮತ್ತು "ಕಾಂತ" ಕೇಂದ್ರ (ವಿದ್ಯಾರ್ಥಿಗಳ ಉತ್ಪನ್ನಗಳನ್ನು ಮಾರಾಟ ಮಾಡಲು ಅನುವು ಮಾಡಿಕೊಡಲು) ಸೇರಿದಂತೆ ಸಂಘದ ಚಟುವಟಿಕೆಗಳನ್ನು ವ್ಯಾಪಕವಾಗಿ ವಿಸ್ತರಿಸಿದರು. ಅವರಿಂದ ನೇರವಾಗಿ), ಅನೌಪಚಾರಿಕ ಶಿಕ್ಷಣ ಮತ್ತು ಸಾಕ್ಷರತಾ ಕಾರ್ಯಕ್ರಮ, ನಗರ ಕುಟುಂಬ ಕಲ್ಯಾಣ ಕೇಂದ್ರ, ಪ್ರಿಂಟಿಂಗ್ ಪ್ರೆಸ್, ಕುಟುಂಬ ಸಲಹಾ ಕೇಂದ್ರ, ನಿರಂತರ ಆಧಾರದ ಮೇಲೆ "ದೃಷ್ಟಿ ಉಳಿಸಿ" ಕಾರ್ಯಕ್ರಮ, ಕೆಲಸದ ಮಹಿಳಾ ಹಾಸ್ಟೆಲ್, ಎರಡು ವೃದ್ಧಾಶ್ರಮಗಳು, ಗ್ರಂಥಾಲಯ, ಮತ್ತು ತಾಯಿ ಮತ್ತು ಮಗುವಿನ ಚಿಕಿತ್ಸಾಲಯ. ಈ ಎಲ್ಲಾ ಚಟುವಟಿಕೆಗಳು ಕಲ್ಕತ್ತಾ ಕೇಂದ್ರಿತವಾಗಿತ್ತು.
ಆದರೆ ಆಕೆಗೆ ಅತ್ಯಂತ ತೃಪ್ತಿ ನೀಡಿದ ಚಟುವಟಿಕೆ ಎಂದರೆ ಕೇಂದ್ರೀಕೃತ ಗ್ರಾಮೀಣ ತರಬೇತಿ ಕೇಂದ್ರ - ಮೀರ್‌ಪುರದ ಸುತ್ತಮುತ್ತಲಿನ ೧೦೦ ಹಳ್ಳಿಗಳಲ್ಲಿ ಸಾಕ್ಷರತೆ, ಆದಾಯ ಉತ್ಪಾದನೆ, ಆರೋಗ್ಯ, ಪೋಷಣೆ, ಕುಟುಂಬ ಯೋಜನೆ, ಶುದ್ಧ ನೀರು ಮತ್ತು ನೈರ್ಮಲ್ಯವನ್ನು ಉತ್ತೇಜಿಸಲು ಬಂಗಾಳದ ಹಳ್ಳಿಯೊಂದರಲ್ಲಿ ಮೀರ್‌ಪುರ ತರಬೇತಿ ಕೇಂದ್ರ. . ಇದರಲ್ಲಿ, ಅವರು ನಾರ್ವೆ ಮತ್ತು ಆಸ್ಟ್ರೇಲಿಯಾದಲ್ಲಿ ಎಸಿಡಬ್ಲೂಡಬ್ಲೂ ನಲ್ಲಿರುವ ಸಹೋದರಿ ಸಂಘಗಳಿಂದ ಹಣಕಾಸಿನ ನೆರವು ಪಡೆದರು.
ಇತರ ಸಂಸ್ಥೆಗಳು
ಅವಳು ಕೂಡ ಇದ್ದಳು -
ಕೇಂದ್ರ ಮತ್ತು ರಾಜ್ಯ ಸರ್ಕಾರಗಳ ವಿವಿಧ ಸಮಿತಿಗಳಲ್ಲಿ ಸೇವೆ ಸಲ್ಲಿಸುವುದರ ಜೊತೆಗೆ.
ಸಾಹಿತ್ಯಿಕ ಕೊಡುಗೆಗಳು
ಅವರು ಭಾರತ ಮತ್ತು ವಿದೇಶಗಳಲ್ಲಿ ನಿಯತಕಾಲಿಕೆಗಳಿಗೆ ಬಂಗಾಳಿ ಮತ್ತು ಇಂಗ್ಲಿಷ್‌ನಲ್ಲಿ ಆಗಾಗ್ಗೆ ಲೇಖನಗಳನ್ನು ಬರೆಯುತ್ತಿದ್ದರು. ತನ್ನ ಜೀವಿತಾವಧಿಯಲ್ಲಿ, ಅವರು ಈ ಕೆಳಗಿನ ಪುಸ್ತಕಗಳನ್ನು ಪ್ರಕಟಿಸಿದರು:
ಉಲ್ಲೇಖಗಳು
ವರ್ಗ:೨೦೦೩ ನಿಧನ ವರ್ಗ:೧೯೨೪ ಜನನ ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಸಮಾಜ ಸುಧಾರಕರು ವರ್ಗ:Pages with unreviewed translations
ವರ್ಗ:ಸಾಮಾಜಿಕ ಕಾರ್ಯಕರ್ತರು
ಭಾವು ದಾಜಿ
thumb|right|250px|'ಡಾ.ಭಾವು ದಾಜಿ ಲಾಡ್' (Ramakrishna Vithal Lad),
(೧೮೨೨-೭೪)
ಡಾ.ಭಾವುದಾಜಿ ಲಾಡ್ ರವರು, ಪ್ರಾಚೀನ ಆಯುರ್ವೇದ ಶಾಸ್ತ್ರ, ಹಾಗೂ ಇಂಗ್ಲೀಷ್ ಪದ್ಧತಿಗಳನ್ನು ಸಮಯೋಚಿತವಾಗಿ ಬಳಸುತ್ತಿದ್ದರು
ಡಾ. ಭಾವುದಾಜಿಯವರು, ಮುಂಬಯಿನ ಹಿಂದೂ ಸಾರಸ್ವತ್ ಬ್ರಾಹ್ಮಣಪರಿವಾರದಲ್ಲಿ,  ಜನಿಸಿದರು. ಬಾಲ್ಯದಲ್ಲಿ ಅವರ ಮನೆಯಲ್ಲಿ ಇಟ್ಟಹೆಸರು, 'ರಾಮಕ್ರಿಷ್ಣ ವಿಠಲ್,' ಎಂದು. ವೃತ್ತಿಯಲ್ಲಿ ಡಾಕ್ಟರಾಗಿದ್ದರು. ಆವರು ಸಂಸ್ಕೃತದಲ್ಲಿ ಪ್ರಕಾಂಡ ಪಂಡಿತರೂ ಹೌದು. ಪ್ರಾಚೀನ ವಸ್ತುಗಳ ಸಂಗ್ರಹಕಾರರು. ೧೮೨೨ ರಲ್ಲಿ, ಮಹಾರಾಷ್ಟ್ರದ ರಾಜ್ಯದ 'ಮಂಜರೆ,' ಎಂಬ (ಸಾವಂತವಾಡಿಹತ್ತಿರದ) ಗ್ರಾಮದಲ್ಲಿ ಜನಿಸಿದರು. ತಂದೆತಾಯಿಗಳು ಮಣ್ಣಿನ ಬೊಂಬೆಗಳನ್ನು ಮಾರಿ,  ಜೀವನ ಸಾಗಿಸುತ್ತಿದ್ದರು. ಬಡವರು. thumb|right|250px|'ಡಾ.ಭಾವುದಾಜಿ ಲಾಡ್ ವಸ್ತುಸಂಗ್ರಹಾಲಯ'
'ಚೆಸ್ ಆಟ', ಹೇಗೋ ಅವರ 'ಮುಂದಿನ-ಜೀವನ ಶೈಲಿ'ಯನ್ನು ನಿರ್ಧರಿಸಿತು
ಭಾವುದಾಜಿಯವರ ಜೀವನದಲ್ಲಿ, ಅನಿರೀಕ್ಷಿತಘಟನೆಯೊಂದು ನಡೆಯಿತು. ಆಗಿನಕಾಲದ ಆಂಗ್ಲ ಮನುಷ್ಯನೊಬ್ಬ, 'ಚೆಸ್ ಆಟ,' ದಲ್ಲಿ ಅವರಿಗಿದ್ದ ನೈಪುಣ್ಯತೆಯನ್ನು ಗುರುತಿಸಿ,ಭಾವುರವರ ತಂದೆಯವರಿಗೆ, ಇಂಗ್ಲೀಷ್ ನಲ್ಲಿ ವಿದ್ಯಾಭ್ಯಾಸ ಕೊಡಿಸಲು ತಿಳಿಹೇಳಿದರು. ಬಹುಶಃ ಇದು ಅವರಜೀವನದಲ್ಲಿ ಒಂದು ತಿರುವು ಆಗಿತ್ತು. ಕೂಡಲೆ, 'ಭಾವು,'ರವರ ತಂದೆಯವರು ತಮ್ಮ ಮಗನನ್ನು ಮುಂಬಯಿಗೆ ಕರೆದುಕೊಂಡುಬಂದು, ಅಲ್ಲಿನ "ಎಲ್ಫಿನ್ ಸ್ಟನ್ ಕಾಲೇಜ್,' ನಲ್ಲಿ, ಅಭ್ಯಾಸಮಾಡಲು  ಸೇರಿಸಿದರು. ಆಸಮಯದಲ್ಲಿ ನಡೆದ  'infanticide' ಎಂಬ ಒಂದು ಪ್ರಬಂಧ ಸ್ಪರ್ಧೆಯಲ್ಲಿ, ಭಾವು ಬಹುಮಾನವನ್ನು ಗಿಟ್ಟಿಸಿದರು. ನಂತರ ಅವರನ್ನು ಅದೇ ಕಾಲೇಜ್ ನಲ್ಲಿ, ಉಪಾಧ್ಯಾಯರನ್ನಾಗಿ ನೇಮಿಸಲಾಯಿತು. ಮುಂದೆ, 'ಗ್ರಾಂಟ್ ಮೆಡಿಕಲ್ ಕಾಲೇಜ್,' ನಲ್ಲಿ  ವಿದ್ಯಾಭ್ಯಾಸವನ್ನು, ಮುಂದುವರೆಸಿದರು. ೧೮೫೦, ವೈದ್ಯಕೀಯ ಪರೀಕ್ಷೆಯಲ್ಲಿ  ಉತ್ತೀರ್ಣರಾದ 'ಪ್ರಥಮಬ್ಯಾಚ್,'  ನ  ಗುಂಪಿನಲ್ಲಿ ಒಬ್ಬರಾಗಿದ್ದರು. ಕಾಲೇಜ್ ಅಭ್ಯಾಸ ಮುಗಿದ ವರ್ಷದಿಂದಲೇ, ೧೮೫೧ ರಲ್ಲಿ ತಮ್ಮ ವೈದ್ಯ-ವೃತ್ತಿಯನ್ನು ಆರಂಭಿಸಿಯೇಬಿಟ್ಟರು.  ಆದರಲ್ಲಿ ಅವರಿಗೆ ಸಫಲತೆದೊರೆಯಿತು. ಆಯುರ್ವೇದ  ಶಾಸ್ತ್ರಾಭ್ಯಾಸವನ್ನು  ಮೂಲ, ಸಂಸ್ಕೃತದಲ್ಲಿ ಮಾಡಿದರು. ಹಾಗಾಗಿ,  ಆಯುರ್ವೇದ ಪದ್ಧತಿಯಲ್ಲಿ, ಅವರಿಗೆ ಅಪಾರ ನಂಬಿಕೆ, ಗೌರವವಿತ್ತು. ಕುಷ್ಠರೋಗ, ಆಗಿನಕಾಲದಲ್ಲಿ ಮಹಾಮಾರಿಯಷ್ಟು ಭಯಾನಕ ರೋಗವೆಂದು ಪರಿಗಣಿಸಲ್ಪಟ್ಟಿತ್ತು. ಭಾವು ಅಂತಹ ರೋಗಗಳನ್ನು ನಿವಾರಿಸಲು, ಆಯುರ್ವೇದಪದ್ಧತಿಯನ್ನು ಪ್ರಯೋಗಿಸತೊಡಗಿದರು.
ಸ್ತ್ರೀಯರ ವಿದ್ಯಾಭ್ಯಾಸಕ್ಕೆ ಆದ್ಯತೆ ಕೊಟ್ಟರು. ಭಾರತೀಯ ಪರಂಪರೆಯ ಬಗ್ಗೆ ಶ್ರದ್ಧೆ, ಹಾಗೂ ಗೌರವನ್ನು ಅವರ ಕಾರ್ಯಗಳಲ್ಲಿ ಕಾಣಬಹುದು
ವಿದ್ಯಾಭ್ಯಾಸವನ್ನು ಪ್ರಚಾರಮಾಡುವ ಕರ್ತವ್ಯವನ್ನು ಅವರು ಬಹಳ ಜವಾಬ್ದಾರಿಯಿಂದ ನಿರ್ವಹಿಸಿದರು. 'ಎಡುಕೇಶನ್ ಬೋರ್ಡ್,' ಗೆ ಅವರನ್ನು ಸದಸ್ಯರನ್ನಾಗಿ ನೇಮಕಮಾಡಲಾಯಿತು. ಭಾವುದಾಜಿಯವರನ್ನು, ಮುಂಬಯಿ ವಿಶ್ವವಿದ್ಯಾಲಯದ, 'ಮೂಲ ಫೆಲೋ,' ಎಂದು ಪರಿಗಣಿಸಲಾಯಿತು. 'ವಿದ್ಯಾರ್ಥಿಗಳ ಸಾಹಿತ್ಯ,ಮತ್ತು ವೈಜ್ಞಾನಿಕ ಸಂಘ',ಕ್ಕೆ ಫ್ರಥಮ ಅಧ್ಯಕ್ಷರಾಗಿದ್ದರು. ಹೆಣ್ಣುಮಕ್ಕಳ ವಿದ್ಯಾಭ್ಯಾಸವನ್ನು ಪಸರಿಸುವಲ್ಲಿ ಅಗ್ರಗಣ್ಯರೆಂದು ಹೆಸರಾದವರು. ಅದಕ್ಕಾಗಿ ಬೇಕಾದ ಸಹಾಯಧನವನ್ನು ತಮ್ಮ ಸ್ನೇಹಿತರಿಂದ ಹಾಗೂ ಇಷ್ಟಮಿತ್ರರಿಂದ ಪಡೆದು, ತಮ್ಮ ಹೆಸರಿನಲ್ಲಿ, ಹುಡುಗಿಯರ ಶಾಲೆಯೊಂದನ್ನು ಸ್ಥಾಪಿಸಿದರು. ಭಾರತೀಯ ರಾಜಕೀಯ ಪ್ರಗತಿ ಕಾರ್ಯದಲ್ಲಿ ಆಸಕ್ತಿಯನ್ನು ತೋರಿಸಿದರು. ಈಸ್ಟ್ ಇಂಡಿಯ ಅಸೋಸಿಯೇಷನ್, ಮುಂಬಯಿ ಶಾಖೆ, ಗೆ ಸದಸ್ಯರಾಗಿದ್ದರು. 'ಮುಂಬಯಿನ ಶೆರಿಫ್,' ಆಗಿ, ೧೮೬೯ ರಲ್ಲಿ  ಇನ್ನೊಮ್ಮೆ  ೧೮೭೧, ರಲ್ಲಿ  ನೇಮಕಗೊಂಡಿದ್ದರು. ಇಂಗ್ಲೆಂಡ್, ಫ್ರಾನ್ಸ್, ಜರ್ಮನಿ, ಮತ್ತು ಅಮೆರಿಕದ ಅನೇಕ 'ಪ್ರತಿಷ್ಠಿತ ವೈದ್ಯಶಾಸ್ತ್ರದ ವೈಜ್ಞಾನಿಕ ಸೊಸೈಟಿಗಳು', ಅವರನ್ನು ತಮ್ಮ ಸಂಸ್ಥೆಗಳಿಗೆ ಗೌರವ-ಸದಸ್ಯರನ್ನಾಗಿ ನೇಮಿಸಿ, ಗೌರವ ವ್ಯಕ್ತಪಡಿಸಿದವು. ಮುಂಬಯಿ ಶಾಖೆಯ 'ಏಶಿಯಾಟಿಕ್ ಸೊಸೈಟಿ,' ಯ ಪತ್ರಿಕೆಗೆ, ನೂರಾರು ಲೇಖನಗಳನ್ನು ಬರೆದು,  ಪ್ರಕಟಿಸಿದರು. ಪ್ರಾಚೀನ ವಸ್ತುಗಳನ್ನು ಸಂಗ್ರಹಿಸುವ ಆಸಕ್ತಿ ಕೊನೆಯವರೆಗೆ ಉಳಿಸಿಕೊಂಡಿದ್ದರು. ಆವರ ಬಳಿ ಅಪರೂಪದ ಹಲವಾರು, ಭಾರತೀಯ ನಾಣ್ಯಗಳಿದ್ದವು. ಭಾರತೀಯ ಪರಂಪರೆಯಲ್ಲಿ ಕಾವ್ಯರಚಿಸಿದ, ಪ್ರಾಚೀನ ಸಂಸ್ಕೃತದ ಲೇಖಕರನ್ನು ಅವರ ಕಾಲ, ಮತ್ತು ವಿವರಗಳ ಬಗ್ಗೆ ಅಭ್ಯಾಸಮಾಡಿ, ಮಾಹಿತಿ ಸಂಗ್ರಹಮಾಡಿದ್ದಾರೆ. ಡಾ. ಭಾವುದಾಜಿಯವರು, ಮೇ, ೧೮೭೪. ರಲ್ಲಿ ಮರಣಿಸಿದರು. ಮುಂಬಯಿ ನ ಮಾಟುಂಗಾದ ರಸ್ತೆಯೊಂದನ್ನು, 'ಭಾವುದಾಜಿ ರೆಸ್ತೆಯೆಂದು ನಾಮಕರಣ ಮಾಡಿ ಅವರಿಗೆ ಗೌರವ ಸೂಚಿಸಲಾಗಿದೆ. ಮುಂಬಯಿ ಕನ್ನಡಿಗರ ಅತಿ ಹಿರಿಯಸಂಸ್ಥೆ, 'ಮೈಸೂರ್ ಅಸೋಸಿಯೇಷನ್', ಹಾಗೂ 'ಕನ್ನಡಸಂಘ', ಗಳು ಇದೇ ರಸ್ತೆಯಲ್ಲಿವೆ.
ಸಂಗ್ರಹ
ವರ್ಗ:ಭಾರತೀಯ ವೈದ್ಯರು
ಆವಿಗೆ
thumb|ಇಟ್ಟಿಗೆಯ ಆವಿಗೆ
ಒಂದು ವಸ್ತುವಿಗೆ ಅಧಿಕೋಷ್ಣವನ್ನು ಪುರೈಸುವುದರ ಮೂಲಕ ಅದರಲ್ಲಿರುವ ತೇವವನ್ನು ನಿವಾರಿಸುವ ಸಾಧನ (ಕಿಲ್ನ್). ಇಂಗ್ಲಿಷಿನಲ್ಲಿ ಕಿಲ್ನ್, ಫರ್ನೆಸ್, ಸ್ಟವ್ ಮತ್ತು ಓವನ್ ಇವನ್ನು ಪರ್ಯಾಯ ಪದಗಳಾಗಿ ಬಳಸುವುದಿದೆ. ಆದರೆ ತಾಂತ್ರಿಕ ಬಳಕೆಯಲ್ಲಿ ಒಂದು ಸಂಪ್ರದಾಯ ಉಂಟು-ವಸ್ತುವನ್ನು ಅದರ ದ್ರವಬಿಂದುವಿನವರೆಗೆ (ಮೆಲ್ಟಿಂಗ್ ಪಾಯಿಂಟ್) ಕಾಯಿಸುವ ಸಾಧನ ಕಿಲ್ನ್ (ಆವಿಗೆ); ಅದಕ್ಕಿಂತ ಅಧಿಕ ಮಟ್ಟದವರೆಗೆ ಕಾಯಿಸುವ ಸಾಧನ ಫರ್ನೆಸ್ ಕುಲುಮೆ; ಅನಿಲವನ್ನಾಗಲೀ ನೀರನ್ನಾಗಲೀ ಕಾಯಿಸಲು ಉಪಯೋಗಿಸುವ ನಿತ್ಯಬಳಕೆಯ ಸಾಧನ ಸ್ಟವ್; ಬಟ್ಟೆ ಒಣಗಿಸಲು ಚಳಿ ಕಾಯಿಸಲು ಉಪಯೋಗಿಸುವ ಸಾಧನ ಓವನ್ (ಅಗ್ಗಿಷ್ಟಿಕೆ). ಆದ್ದರಿಂದ ಇಟ್ಟಿಗೆಯನ್ನು ಸುಡುವ ಸಾಧನ ಆವಿಗೆ; ಕಬ್ಬಿಣದ ಅದಿರಿನಿಂದ ಕಬ್ಬಿಣ ಲೋಹದ್ರವ ಪಡೆಯಲು ಉಪಯೋಗಿಸುವ ಸಾಧನ ಕುಲುಮೆ; ಅಕ್ಕಸಾಲಿಗರು ಬಳಸುವ ಮೂಸೆ ತಾತ್ತ್ವಿಕವಾಗಿ ಕುಲುಮೆಯೇ. ಇಟ್ಟಿಗೆ ಸುಡುವ ಆವಿಗೆಗಳು: ಊರ ಇಟ್ಟಿಗೆ ಇಟ್ಟಿಗೆ ತಯಾರಿಸುವಾಗ ಹಸಿ ಇಟ್ಟಿಗೆಗಳ ದೊಡ್ಡ ದೊಡ್ಡ ಗೂಡುಗಳನ್ನು ಬಯಲಿನಲ್ಲಿ ಕಟ್ಟುತ್ತರೆ. ಅವುಗಳ ಒಳಗೆ ಒಂದು ಕ್ರಮದಲ್ಲಿ ಮರದ ಕುಂಟೆಗಳನ್ನು ಅಳವಡಿಸಿ ಗೂಡು ಪುರ್ಣವಾದ ಮೇಲೆ ತಳಭಾಗದ ಕಂಡಿಗಳಲ್ಲಿ ಜೋಡಿಸಿರುವ ಸೌದೆಗೆ ಬೆಂಕಿಯಿಕ್ಕುತ್ತಾರೆ. ಇಂಥ ಗೂಡು ಒಂದು ಸ್ವಯಂಪುರ್ಣ ವ್ಯವಸ್ಥೆ. ಅದರಲ್ಲಿರುವ ಕುಂಟೆಗಳು ಉರಿದು ಉಷ್ಣವನ್ನು ಸಮವಾಗಿ ಎಲ್ಲ ಇಟ್ಟಿಗೆಗಳಿಗೂ ಒದಗಿಸಿ ಅವನ್ನು ಬೇಯಿಸುತ್ತವೆ. ಬೆಂಕಿ ನಂದಿ ಕಾವು ತಗ್ಗಿದಾಗ ಗೂಡು ಉಪಯೋಗಕ್ಕೆ ಸಿದ್ಧ. ಅದನ್ನು ಒಡೆದು ಬೆಂದ ಇಟ್ಟಿಗೆಗಳನ್ನು ಹೊರತೆಗೆಯುತ್ತಾರೆ. ಇಂಥ ಊರ ಇಟ್ಟಿಗೆ ಹಸಿ ಇಟ್ಟಿಗೆಗಿಂತ ಗಡಸು (ಹಾರ್ಡ್) ; ಆದರೆ ಬಲು ಪೆಡಸು (ಬ್ರಿಟಲ್). ಇಂದಿಗೂ ಹಳ್ಳಿಗಳಲ್ಲಿ ಇಂಥ ಆವಿಗೆಗಳನ್ನು ನೋಡಬಹುದು. ಆದರೆ ಈ ಕ್ರಮದಲ್ಲಿ ಶಕ್ತಿಯ ಅಪವ್ಯಯ ಅಧಿಕ. ಆದ್ದರಿಂದ ಸುಧಾರಿಸಿದ ಆವಿಗೆಗಳನ್ನು ಶಾಶ್ವತಕಟ್ಟಡಗಳಲ್ಲಿ ನಿರ್ಮಿಸಿದ್ದಾರೆ. ಇವು ಸತತ ಕ್ರಿಯಾಶೀಲ ಆವಿಗೆಗಳು. ಹಸಿ ಇಟ್ಟಿಗೆಗಳ ಸಂಗ್ರಹ, ಅವನ್ನು ಸುಡುವ ಆವಿಗೆ ಕೊಠಡಿಗಳು, ಸುಟ್ಟ ಇಟ್ಟಿಗೆಗಳನ್ನು ಹೊರತೆಗೆದು ಒಟ್ಟಲು ಸ್ಥಳ-ಇಷ್ಟು ಒಂದು ಕವಾಯಿತಿಯಲ್ಲಿ ನಡೆದಂತೆ ಅನೂಚಾನವಾಗಿ ಮುಂದುವರಿಯುತ್ತವೆ. ಇದರಿಂದ ಪ್ರತಿಸಲವೂ ಗೂಡು ಕಟ್ಟುವ ಅಥವಾ ಶಕ್ತಿ ಅಪವ್ಯಯವಾಗುವ ಅಥವಾ ಮಳೆ, ಗಾಳಿ, ಮಂಜುಗಳಿಗೆ ಹೆದರಬೇಕಾದ ಪ್ರಸಂಗವಿಲ್ಲ.
ಇತರ ಉಪಯೋಗಗಳು: ಪಿಂಗಾಣಿ ಪಾತ್ರೆ ತಯಾರಿಕೆಯಲ್ಲಿ ಆಧುನಿಕ-ಮೃತ್ಕಲಾತಂತ್ರ ಹಸಿ ಮರವನ್ನು ಒಣಗಿಸಿ ಹದಗೊಳಿಸಲು, ಏಲಕ್ಕಿಯನ್ನು ಹದವಾಗಿ ಕಾಯಿಸಿ ಮಾರುಕಟ್ಟೆಗೆ ಸಿದ್ಧಗೊಳಿಸಲು, ಚಿಪ್ಪುಗಳನ್ನು ಸುಟ್ಟು ಸುಣ್ಣ ತಯಾರಿಸಲು ಆವಿಗೆಗಳ ಉಪಯೋಗವಿದೆ. ಅಪಕರ್ಷಕ ವಾತಾವರಣದಲ್ಲಿ ಕಬ್ಬಿಣದ ಅದಿರುಗಳನ್ನು ಕಾಂತಸ್ಥಿತಿಗೆ ಅಪಕರ್ಷಿಸಲು ಉಪಯೋಗಿಸುವ ಒಲೆ. ಉಷ್ಣದ ಪುರೈಕೆ: ಮರದ ಕುಂಟೆಗಳು, ಮರದಪುಡಿ, ಇದ್ದಿಲು ಮುಂತಾದುವನ್ನು ಸುಟ್ಟು ಉಷ್ಣವನ್ನು ಪುರೈಸುವ ಕ್ರಮ ಇಂದಿಗೂ ನಮ್ಮ ದೇಶದಲ್ಲಿ ಬಳಕೆಯಲ್ಲಿದೆ. ಆದರೆ ದೊಡ್ಡ ದೊಡ್ಡ ಕಾರ್ಖಾನೆಗಳಲ್ಲಿ ಮತ್ತು ಮುಂದುವರಿದ ರಾಷ್ಟ್ರಗಳಲ್ಲಿ ಎಣ್ಣೆ, ಇಂಧನಾನಿಲ, ವಿದ್ಯುಚ್ಛಕ್ತಿ ಇವುಗಳ ಸಹಾಯದಿಂದ ಬೇಕಾದ ಉಷ್ಣಶಕ್ತಿ ಪಡೆಯುತ್ತಾರೆ.
ವರ್ಗ: ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಹಾತ್ಮ ಗಾಂಧಿ
ಮೋಹನ್‌ದಾಸ್ ಕರಮ್‌ ಚಂದ್ ಗಾಂಧಿಯವರು (ಗುಜರಾತಿ: મોહનદાસ કરમચંદ ગાંધી, ಎಂದು ಉಚ್ಚರಿತ; ೨ನೇಯ ಅಕ್ಟೋಬರ್ ೧೮೬೯ – ೩೦ನೇಯ ಜನವರಿ ೧೯೪೮) ಭಾರತೀಯ ಸ್ವಾತಂತ್ರ್ಯ ಆಂದೋಲನದ ಕಾಲದಲ್ಲಿ ಭಾರತದ ಸರ್ವೋತ್ಕೃಷ್ಟ ರಾಜಕೀಯ ಹಾಗೂ ಅಧ್ಯಾತ್ಮಿಕ ನಾಯಕರಾಗಿದ್ದರು. ಅವರಿಗೆ ಮಹಾತ್ಮ ಎಂಬ ಬಿರುದು ಇತ್ತು ಅಲ್ಲದೇ ಭಾರತೀಯ ಜನರು ಅವರನ್ನು ಬಾಪೂಜೀ ಎಂದು ಸಂಭೋಧಿಸುತ್ತಿದ್ದರು.
ಆರಂಭಿಕ ಜೀವನ ಮತ್ತು ಹಿನ್ನೆಲೆ
right|thumb|ಸಬರಮತಿ ಆಶ್ರಮದಲ್ಲಿನ ಮಹಾತ್ಮ ಗಾಂಧಿಯವರ ಕೋಣೆ thumb|left|ಸಬರಮತಿ ಆಶ್ರಮ, ಗುಜರಾತ್‌‌ನಲ್ಲಿರುವ ಗಾಂಧಿಯವರ ಮನೆ thumb|upright|ನ್ಯೂಯಾರ್ಕ್‌ನ ಯೂನಿಯನ್ ಸ್ಕ್ವೇರ್‌ನಲ್ಲಿ ಗಾಂಧಿಯ ಪ್ರತಿಮೆ.|link=Special:FilePath/Gandhi-snow-net.jpg upright|thumb|ಯುವ ಗಾಂಧಿ ಸನ್.೧೮೮೬. left|thumb|ಗಾಂಧಿ ಮತ್ತು ಕಸ್ತೂರಬಾ (೧೯೦೨)
ದಕ್ಷಿಣ ಆಫ್ರಿಕಾದಲ್ಲಿ ನಾಗರಿಕ ಹಕ್ಕುಗಳ ಆಂದೋಲನ (೧೮೯೩–೧೯೧೪)
left|thumb|ದಕ್ಷಿಣ ಆಫ್ರಿಕಾದಲ್ಲಿ ಗಾಂಧಿ (೧೮೯೫)
ಚಂಪಾರಣ್ ಮತ್ತು ಖೇಡಾ
right|thumb|೧೯೧೮ ರಲ್ಲಿ, ಖೇಡಾ ಮತ್ತು ಚಂಪಾರಣ್ ಸತ್ಯಾಗ್ರಹಗಳ ಸಮಯದಲ್ಲಿ ಗಾಂಧಿಯವರು|link=Special:FilePath/Gandhi_Kheda_1917.jpg
ಸ್ವರಾಜ್ ಮತ್ತು ಉಪ್ಪಿನ ಸತ್ಯಾಗ್ರಹ (ಉಪ್ಪಿನ ದಂಡಯಾತ್ರೆ)
thumb|5 ಏಪ್ರಿಲ್‌ ೧೯೩೦ರಂದು ದಂಡಿಯಲ್ಲಿ ಗಾಂಧಿ, ಉಪ್ಪಿನ ಸಂಚಲನದ ಕೊನೆಗೆ thumb|left|7 ಏಪ್ರಿಲ್‌ 1939ರಂದು ಬಾಂಬೆಯ ಬಿರ್ಲಾ ಹೌಸ್‌ನಲ್ಲಿ ಮಹಾದೇವ್‌ ದೇಸಾಯಿಯವರು (ಎಡ) ವೈಸರಾಯ್‌ರಿಂದ ಗಾಂಧಿಯವರಿಗೆ ಬಂದ ಪತ್ರವನ್ನು ಓದಿದರು.
ಎರಡನೆಯ ವಿಶ್ವ ಸಮರ ಮತ್ತು 'ಕ್ವಿಟ್ ಇಂಡಿಯಾ ಆಂದೋಲನ'
left|thumb|ಗಾಂಧಿಯವರ ಕೈಬರಹವನ್ನು, ಸಬರಮತಿ ಆಶ್ರಮದಲ್ಲಿರುವ ಪುಸ್ತಕದಲ್ಲಿ ಸಂಗ್ರಹಿಸಿಡಲಾಗಿದೆ.
ಪುಣೆಯ ಆಗಾಖಾನ್ ಪ್ಯಾಲೇಸ್ ನಲ್ಲಿ 'ಕಸ್ತೂರ ಬಾ' ಕೊನೆಯುಸಿರೆಳೆದರು
left|thumb|'ಆಗಾಖಾನ್ ಪ್ಯಾಲೇಸ್ ನ ಆಂಗಣದಲ್ಲೇ ಕಸ್ತುರ್ ಬಾ ರವರ ಸಮಾಧಿ'|link=Special:FilePath/Kba.121-1.JPG
ಹತ್ಯೆ
Assassination of Mohandas Karamchand Gandhi thumb|right|ರಾಜ್‌ಘಾಟ್: ಗಾಂಧಿಯವರ ಚಿತಾಭಸ್ಮವಿರುವ ಅಗಾ ಖಾನನ ಅರಮನೆ (ಪುಣೆ, ಭಾರತ). Friends and comrades, the light has gone out of our lives, and there is darkness everywhere, and I do not quite know what to tell you or how to say it. Our beloved leader, Bapu as we called him, the father of the nation, is no more. Perhaps I am wrong to say that; nevertheless, we will not see him again, as we have seen him for these many years, we will not run to him for advice or seek solace from him, and that is a terrible blow, not only for me, but for millions and millions in this country.
ಗಾಂಧಿಯವರ ತತ್ವಗಳು
{| class="wikitable"- align="right"
ಸಸ್ಯಾಹಾರ ತತ್ವ
ಗಾಂಧಿಯವರು ಫಲಾಹಾರಿಯಾಗಿದ್ದರು, ಆದರೆ ಅವರ ವೈದ್ಯರ ಸಲಹೆಯ ಮೇರೆಗೆ ಮೇಕೆಯ ಹಾಲನ್ನು ಸೇವಿಸಲು ಪ್ರಾರಂಭಿಸಿದರು.
ಧರ್ಮಶ್ರದ್ಧೆ
thumb|right|ಗಾಂಧಿ ಸ್ಮೃತಿ (ನವ ದೆಹಲಿಯಲ್ಲಿ ಗಾಂಧಿಯವರು ತಮ್ಮ ಕೊನೆಯ 4 ನಾಲ್ಕು ತಿಂಗಳುಗಳು ಉಳಿದುಕೊಂಡಿದ್ದ ಮನೆಯು ಈಗ ಸ್ಮಾರಕವಾಗಿದೆ)
ಪರಂಪರೆ
right|thumb|ದಕ್ಷಿಣ ಆಫ್ರಿಕಾದ ಪೈಟೆರ್ಮರಿಟ್ಜ್‌ಬರ್ಗ್ ಡೌನ್‌ಟೌನ್‌ನ ಮಧ್ಯಭಾಗದಲ್ಲಿ ಮಹಾತ್ಮ ಗಾಂಧಿಯವರ ಶತಮಾನೋತ್ಸವದ ಸ್ಮಾರಕ ಪ್ರತಿಮೆಯಿದೆ. thumb|left|ನವದೆಹಲಿಯ ಗಾಂಧಿ ಸ್ಮೃತಿ ಬಳಿಯಿರುವ ಹುತಾತ್ಮರ ಸ್ತಂಭವಿರುವ ಸ್ಥಳದಲ್ಲಿ ಗಾಂಧಿಯವರನ್ನು ಹತ್ಯೆ ಮಾಡಲಾಗಿತ್ತು. thumb|left|1948ರಂದು ಭಾರತದ ನವದೆಹಲಿಯಲ್ಲಿರುವ ರಾಜ್‌ಘಾಟ್‌ನಲ್ಲಿ ಗಾಂಧಿಯವರ ಅಂತ್ಯಸಂಸ್ಕಾರ ನೆರವೇರಿಸಲಾಗಿದೆ. thumb|right|ವೈಕಿಕಿಯಲ್ಲಿ ಗಾಂಧಿಯವರ ಪ್ರತಿಮೆ, ಹೊನೊಲುಲು, ಹೊಹಾವೊ, ಹವಾಯಿ.ಮೇ 16, 2007.|link=Special:FilePath/200705_gandhiWaikiki.jpg thumb|right|ಸ್ಯಾನ್ ಫ್ರಾನ್ಸಿಸ್ಕೊದ ಎಂಬರ್‌ಕಡೆರೊ ನೈಬರ್‌ಹುಡ್, 1 ಫೆರ್ರಿ ಕಟ್ಟಡಫೆರ್ರಿ ಕಟ್ಟಡದ ಪಾರ್ಕಿಂಗ್ ಪ್ರದೇಶ, ಸ್ಯಾನ್ ಫ್ರಾನ್ಸಿಸ್ಕೊ, CA 94199 USA|link=Special:FilePath/San_francisco_Gandhi.jpg ಗಾಂಧಿಯವರ ಜನ್ಮದಿನವಾದ ಅಕ್ಟೋಬರ್‌ ೨ಅನ್ನು ಭಾರತದಲ್ಲಿ ರಾಷ್ಟ್ರೀಯ ರಜಾದಿನವೆಂದು ಘೋಷಣೆ ಮಾಡಿ ಗಾಂಧಿ ಜಯಂತಿಯನ್ನು ಆಚರಿಸಲಾಗುತ್ತದೆ. "ವಿಶ್ವ ಸಂಸ್ಥೆಯ ಸಾಮಾನ್ಯ ಸಭೆ"ಯು "ಸರ್ವಾನುಮತದಿಂದ ಅಂಗೀಕರಿಸಿದ" ನಿರ್ಣಯವೊಂದನ್ನು ಕೈಗೊಂಡು, ಅಕ್ಟೋಬರ್‌ ೨ನ್ನು "ಅಂತಾರಾಷ್ಟ್ರೀಯ ಅಹಿಂಸಾ ದಿನ"ವೆಂದು ಘೋಷಿಸಿದೆ ಎಂದು ೨೦೦೭ರ ಜೂನ್ ೧೫ರಂದು ಪ್ರಕಟಿಸಲಾಯಿತು. ಭಾರತ ರಾಷ್ಟ್ರದ ಸೇವೆಗಾಗಿ ತಮ್ಮ ಜೀವವನ್ನೇ ಬಲಿದಾನ ಮಾಡಿದ ಹುತಾತ್ಮರನ್ನು ಸ್ಮರಿಸಲು, ಅವರ ಹತ್ಯೆಯ ದಿನವಾದ ಜನವರಿ ೩೦ನ್ನು ಭಾರತದಲ್ಲಿ ಹುತಾತ್ಮರ ದಿನವೆಂದು ಆಚರಿಸಲಾಗುತ್ತಿದೆ. ಅಮೆರಿಕನ್‌ ಫ್ರೆಂಡ್ಸ್‌ ಸರ್ವೀಸ್‌ ಕಮಿಟಿಯಿಂದ ಮೊತ್ತ ಮೊದಲ ಬಾರಿಗೆ ನಾಮ ನಿರ್ದೇಶನಗೊಂಡಿದ್ದೂ ಸೇರಿದಂತೆ, ೧೯೩೭ರಿಂದ ೧೯೪೮ರ ನಡುವೆ ಗಾಂಧಿಯವರು ನೊಬೆಲ್‌ ಶಾಂತಿ ಪ್ರಶಸ್ತಿಗಾಗಿ ಐದು ಬಾರಿ ನಾಮ ನಿರ್ದೇಶನಗೊಂಡರೂ ಸಹ ಅವರು ಆ ಪ್ರಶಸ್ತಿಯನ್ನು ಎಂದಿಗೂ ಸ್ವೀಕರಿಸಲಿಲ್ಲ. ದಶಕಗಳ ತರುವಾಯ, ನೋಬೆಲ್ ಸಮಿತಿಯು ರಾಷ್ಟ್ರೀಯತಾ ಅಭಿಪ್ರಾಯದಂತೆ ಪ್ರಶಸ್ತಿಯನ್ನು ತಿರಸ್ಕರಿಸಿದ್ದಕ್ಕಾಗಿ ಕ್ಷಮೆ ಕೋರಿ ಸಾರ್ವಜನಿಕವಾಗಿ ವಿಷಾದ ವ್ಯಕ್ತಪಡಿಸಿತು. ೧೯೪೮ರಲ್ಲಿ ಮಹಾತ್ಮ ಗಾಂಧಿಯವರು ಪ್ರಶಸ್ತಿಯನ್ನು ಸ್ವೀಕರಿಸುವ ಸಂದರ್ಭ ಬಂದಿತ್ತಾದರೂ, ಆದೇ ಸಮಯದಲ್ಲಿ ಅವರನ್ನು ಹತ್ಯೆಯಾದ್ದರಿಂದ ಆ ಪ್ರಶಸ್ತಿಯನ್ನು ಪಡೆಯಲು ಸಾಧ್ಯವಾಗಲಿಲ್ಲ. ಹೊಸದಾಗಿ ಸೃಷ್ಟಿಸಲಾದ ಭಾರತ ಮತ್ತು ಪಾಕಿಸ್ತಾನ ದೇಶಗಳ ನಡುವೆ ಹುಟ್ಟಿಕೊಂಡ ಯುದ್ಧವೂ ಆ ವರ್ಷದ ಹೆಚ್ಚುವರಿ ಸಂಕೀರ್ಣ ಅಂಶವಾಯಿತೆನ್ನಬಹುದು. ಗಾಂಧಿಯವರ ಹತ್ಯೆಯಾದ ವರ್ಷವಾದ ೧೯೪೮ರಲ್ಲಿ, "ಯೋಗ್ಯ ಜೀವಂತ ಅಭ್ಯರ್ಥಿ ಇರದಿದ್ದ" ಕಾರಣ ಆ ವರ್ಷ ಯಾರಿಗೂ ಪ್ರಶಸ್ತಿಯನ್ನು ನೀಡಲಿಲ್ಲ. ೧೯೮೯ರಲ್ಲಿ ದಲೈ ಲಾಮರವರಿಗೆ ಪ್ರಶಸ್ತಿಯನ್ನು ನೀಡಿ ಗೌರವಿಸುವ ಸಂದರ್ಭದಲ್ಲಿ, ಸಮಿತಿಯ ಅಧ್ಯಕ್ಷರು "ಇದು ಮಹಾತ್ಮ ಗಾಂಧಿ ಸ್ಮರಣಾರ್ಥ ಉಡುಗೊರೆಯ ಒಂದು ಭಾಗವಾಗಿದೆ" ಎಂದು ಹೇಳಿದರು. ೧೯೪೮ರ ಜನವರಿ ೩೦ರಂದು ಗಾಂಧಿಯವರು ಹತ್ಯೆಗೀಡಾದ ಸ್ಥಳವಾದ ಘನಶ್ಯಾಮ್‌ ದಾಸ್‌ ಬಿರ್ಲಾರವರ ಮನೆಯಾದ ಬಿರ್ಲಾ ಭವನ ಅಥವಾ ಬಿರ್ಲಾ ಹೌಸ್‌ನ್ನು, ೧೯೭೧ರಲ್ಲಿ ಭಾರತ ಸರ್ಕಾರವು ವಶಪಡಿಸಿಕೊಂಡು, ಗಾಂಧಿ ಸ್ಮೃತಿ ಅಥವಾ "ಗಾಂಧಿ ಸ್ಮರಣೆ"ಗೆಂದು ೧೯೭೩ರಲ್ಲಿ ಸಾರ್ವಜನಿಕರಿಗೆ ತೆರೆಯಿತು. ಮಹಾತ್ಮ ಗಾಂಧಿಯವರು ತಮ್ಮ ಜೀವನದ ಕಡೆಯ ನಾಲ್ಕು ತಿಂಗಳುಗಳನ್ನು ಕಳೆದ ಕೋಣೆ ಹಾಗೂ ತಮ್ಮ ರಾತ್ರಿಯ ಸಾರ್ವಜನಿಕ ನಡಿಗೆಯ ಸಮಯದಲ್ಲಿ ಗುಂಡೇಟಿಗೀಡಾದ ಭೂಮಿಯನ್ನು ಸರ್ಕಾರವು ಕಾಪಾಡುತ್ತಿದೆ. ಹುತಾತ್ಮರ ಸ್ಥಂಭವೊಂದನ್ನು ಮೋಹನ್‌ದಾಸ್‌ ಗಾಂಧಿಯವರನ್ನು ಹತ್ಯೆ ಮಾಡಿದ ಸ್ಥಳವನ್ನಾಗಿ ಈಗ ಗುರುತಿಸಲಾಗುತ್ತದೆ.
ಆದರ್ಶಗಳು ಹಾಗೂ ಮೌಲ್ಯಗಳು
ಗಾಂಧಿಯವರು ಪಾಲಿಸುತ್ತಿದ್ದ ಅಹಿಂಸಾತತ್ವವು ಶಾಂತಿ ಧೋರಣೆಯನ್ನು ಸೂಚಿಸುವುದರಿಂದಾಗಿ ಇದು ಎಲ್ಲ ರಾಜಕೀಯ ಸಮುದಾಯದಾದ್ಯಂತ ಬರುವ ಟೀಕೆಯ ಮೂಲವಾಗಿದೆ.
ಸಂತ ಗಾಂಧೀಜಿ
ಗಾಂಧೀಜಿಯವರು ಸಂತರಾಗಿ, ಅಧ್ಯಾತ್ಮ ಸಾಧಕರಾಗಿ, ಯೋಗಿಯಾಗಿ ಬೆಳೆದ ಬಗೆ ಅಥವಾ ಆ ದೃಷ್ಟಿಕೋನದಿಂದ ನೋಡಿದಾಗ, ಅವರ ಇನ್ನೊಂದು ಮಗ್ಗಲು / ವ್ಯಕ್ತಿತ್ವ ನಮಗೆ ಗೋಚರವಾಗುವುದು. ಅದರ ಅಲ್ಪ ಪರಿಚಯವನ್ನು ಇಲ್ಲಿ ಕೊಡಲು ಪ್ರಯತ್ನಿಸಿದೆ
ಗಾಂಧೀಜಿಯವರ ಬಹುಮುಖ ವ್ಯಕ್ತಿತ್ವ
ಗಾಂಧೀಜಿ ಯಾರು? ಎಂಬ ಪ್ರಶ್ನೆಗೆ ಹಲವು ಉತ್ತರಗಳನ್ನು ಕೊಡಬಹುದು. ಗುಜರಾತಿನ ಕರಮಚಂದ್ ಮತ್ತು ಪುತಲೀಬಾಯಿಯವರ ಮಗ, ಅಹಿಂಸಾ ಮಾರ್ಗದಲ್ಲಿ ಭಾರತಕ್ಕೆ ಸ್ವಾತಂತ್ರ್ಯ ತಂದು ಕೊಟ್ಟವರು, ಮಹಾತ್ಮಾ ಗಾಂಧಿ ಅಥವಾ ಮೋಹನ ದಾಸ ಕರಮಚಂದ ಗಾಂಧಿ, ರಾಷ್ಟ್ರ ಪಿತ ಗಾಂಧಿ, ಒಬ್ಬ ಪ್ರಕೃತಿ ಚಿಕಿತ್ಸೆಯ ಪ್ರಯೋಗ ಕಾರ, ಸಸ್ಯ ಆಹಾರದ ಪ್ರಯೋಗಕಾರ, ನಯೀತಾಲಿಂ ವಿದ್ಯಾಭ್ಯಾಸ ಪದ್ದತಿಯ ಪ್ರಯೋಜಕ, ಅಸಾಧಾರಣ ಚಾಣಾಕ್ಷ ರಾಜಕಾರಣಿ, ಸತ್ಯ ಮತ್ತು ಅಹಿಂಸೆಯ ಮೇಲೆ ಜೀವನವಿಡೀ ಪ್ರಯೋಗ ಮಾಡಿದ ಸಾಧಕ - ಹರಿಕಾರ, ಆತ್ಮ ಸಾಧಕ. ಅಪ್ಪಟ ಕರ್ಮಯೋಗಿ ; ಆದರೆ ಇದಾವುದೂ ಗಾಂಧೀಜಿ ಯಾರು ಎಂಬ ಪ್ರಶ್ನೆಗೆ ಪೂರ್ಣವಾದ ಉತ್ತರವಾಗುವುದಿಲ್ಲ. ಏಕೆಂದರೆ ಈ ಉತ್ತರಗಳು ಅವರ ಬಹುಮುಖ ವ್ಯಕ್ತಿತ್ವ, ಸಾಧನೆ, ಪ್ರಯೋಗಗಳನ್ನಾಗಲೀ, ಅವರ ಅಂತಃಸತ್ವವನ್ನಾಗಲೀ, ಅವರ ನಿಜವಾದ ಅಧ್ಯಾತ್ಮಿಕ ವ್ಯಕ್ತಿತ್ವವನ್ನಾಗಲೀ ವಿವರಿಸಲಾರವು.
ಆರಂಭಿಕ ಜೀವನ
ಗಾಂಧೀಜೀಯವರೇ ಹೇಳಿದಂತೆ ಅವರ ಜೀವನ ಕ್ರಮವನ್ನೇ ಬದಲು ಮಾಡಿದ ಗ್ರಂಥ,ಜಾನ್ ರಸ್ಕಿನ್ನನ ಅನ್ ಟು ದಿ ಲಾಸ್ಟ್. ಜೋಹಾನ್ಸ ಬರ್ಗ್ ನಿಂದ ಡರ್ಬಿನ್ನಿಗೆ ರೈಲಿನಲ್ಲಿ ಪ್ರಯಾಣ ಮಾಡುವಾಗ ಓದಿದ ಪುಸ್ತಕ. ಅವರ ಮಾತಿನಲ್ಲೇ ಹೇಳುವುದಾದರೆ, 'ನಾನು ಆ ದಿನ ರಾತ್ರಿ ನಿದ್ದೆ ಮಾಡಲಾಗಲಿಲ್ಲ. ನಾನು, ನನ್ನ ಜೀವನವನ್ನು ಆ ಪುಸ್ತಕದಲ್ಲಿ ಹೇಳಿದ ಆದರ್ಶಗಳಿಗೆ ಅನುಗುಣವಾಗಿ ಬದಲಾಯಿಸಿಕೊಳ್ಳಲು ನಿರ್ಧರಿಸಿದೆ'. ಆ ಗ್ರಂಥದಲ್ಲಿ ಹೇಳಿದ ಆದರ್ಶಗಳು ಮೂರು:
ದಕ್ಷಿಣ ಆಫ್ರಿಕಾದಲ್ಲಿ
ಹಣ ಸಂಪಾದನೆಗಾಗಿ ದಕ್ಷಿಣ ಆಫ್ರಿಕಾಕ್ಕೆ ಹೋದ ಅವರ ಜೀವನ ಕ್ರಮ ಬದಲಾಗಿ,ಅವರೊಬ್ಬ ಸಮಾಜ ಸೇವಕರಾಗಿ, ಸತ್ಯಾಗ್ರಹಿಯಾಗಿ, ಪ್ರಾಮಾಣಿಕ ಲಾಯರಾಗಿ ಕೆಲಸಮಾಡಿದ್ದನ್ನು ಕೇಳಿದ್ದೇವೆ. ಟಾಲಸ್ಟಾಯ್ ಫಾರಂ ಅಥವಾ ಫೀನಿಕ್ಷ್ ಆಶ್ರಮ ಸ್ಥಾಪಿಸಿ,ಅಲ್ಲಿ ಗೃಹ ಕೈಗಾರಿಕೆ ಮತ್ತು ಶಿಕ್ಷಣವನ್ನು ಜೊತೆ ಜೊತೆಯಾಗಿ ಪ್ರಯೋಗ ಮಾಡಿ, ಮೂಲ ಶಿಕ್ಷಣ ಸಿದ್ಧಾಂತವನ್ನು (ಬೇಸಿಕ್ ಎಜುಕೇಶನ್) ರೂಪಿಸಿದರು. ತಮ್ಮ ಆದಾಯವನ್ನೆಲ್ಲಾ ಸಮಾಜ ಸೇವೆಗೆ ತ್ಯಾಗ ಮಾಡಿದರು. ಅಂದಿನ ಕಾಲದಲ್ಲಿ ಅವರ ವಾರ್ಷಿಕ ಆದಾಯ ಸುಮಾರು ಅರವತ್ತು ಸಾವಿರ ರೂಪಾಯಿಗೂ ಹೆಚ್ಚು (೧೮೯೩-೧೯೧೫).
ಹೊರಗಿನ ಕೊಂಡಿಗಳು
ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು ವರ್ಗ:ಭಾರತದ ಗಣ್ಯರು ವರ್ಗ:ಭಾರತೀಯ ಇತಿಹಾಸದ ಪ್ರಮುಖರು ವರ್ಗ:೧೮೬೯ ಜನನ ವರ್ಗ:೧೯೪೮ ನಿಧನ ವರ್ಗ:20ನೇ-ಶತಮಾನದ ತತ್ವ ಜ್ಞಾನಿಗಳು ವರ್ಗ:ಕೋರ್ಟ್‌ ಕಾನೂನು ಶಾಲೆಯ ಹಳೇ ವಿದ್ಯಾರ್ಥಿಗಳ ಸಂಘದ ಪ್ರವಾಸಿಗೃಹ ವರ್ಗ:ಲಂಡನ್‌‌ನ ಯೂನಿವರ್ಸಿಟಿ ಕಾಲೇಜ್ ಹಳೇ ವಿದ್ಯಾರ್ಥಿಗಳ ಸಂಘ ವರ್ಗ:ಬಡತನ ವಿರೋಧಿ ಕ್ರಾಂತಿವಾದಿಗಳು ವರ್ಗ:ಆತ್ಮನಿಗ್ರಹಿಗಳು ವರ್ಗ:ಕೊಲ್ಲಲ್ಪಟ್ಟ ಭಾರತೀಯ ರಾಜಕಾರಣಿಗಳು ವರ್ಗ:ಭಾರತದಲ್ಲಿ ಶಸ್ತ್ರಗಳಿಂದ ಸಂಭವಿಸಿದ ಸಾವುಗಳು ವರ್ಗ:ದಕ್ಷಿಣ ಆಫ್ರಿಕಾದಲ್ಲಿರುವ ವಿದೇಶೀಯರು ವರ್ಗ:ಗಾಂಧಿ ತತ್ವ ಅನುಯಾಯಿಗಳು ವರ್ಗ:ಗುಜರಾತಿ ಜನತೆ ವರ್ಗ:ಹಿಂದು ಶಾಂತಿವಾದಿಗಳು ವರ್ಗ:ಭಾರತೀಯ ಕ್ರಾಂತಿಕಾರಿಗಳು ವರ್ಗ:ಭಾರತೀಯ ಕದನ ವಿರೋಧಿ ಪ್ರತಿಪಾದಕರು ವರ್ಗ:ಭಾರತೀಯ ಆತ್ಮಕತೆಗಾರರು ವರ್ಗ:ಭಾರತೀಯ ಹಿಂದುಗಳು ವರ್ಗ:ಭಾರತೀಯ ಮಾನವ ಹಕ್ಕುಗಳ ಪ್ರತಿಪಾದಕರು ವರ್ಗ:ಯುನೈಟೆಡ್ ಕಿಂಗ್‌ಡಮ್‌‌ನಲ್ಲಿ ಭಾರತೀಯ ಶಾಂತಿವಾದಿಗಳು ವರ್ಗ:ಭಾರತೀಯ ಮಾನವತಾವಾದಿಗಳು ವರ್ಗ:ಭಾರತೀಯ ಸ್ವಾತಂತ್ರ್ಯ ಪ್ರತಿಪಾದಕರು ವರ್ಗ:ಭಾರತೀಯ ಚರಿತ್ರಕಾರರು ವರ್ಗ:ಹತ್ಯೆಗೀಡಾದ ಭಾರತೀಯರು ವರ್ಗ:ಭಾರತೀಯ ಶಾಂತಿವಾದಿಗಳು ವರ್ಗ:ಭಾರತೀಯ ತತ್ವ ಜ್ಞಾನಿಗಳು ವರ್ಗ:ಭಾರತೀಯ ರಾಜಕಾರಣಿಗಳು ವರ್ಗ:ಭಾರತೀಯ ಸಮಾಜವಾದಿಗಳು ವರ್ಗ:ಕಂದಾಯ ವಿರೋಧಿ ಭಾರತೀಯರು ವರ್ಗ:ಭಾರತೀಯ ಸಸ್ಯಾಹಾರಿಗಳು ವರ್ಗ:ಮೋಹನ್‌‌‌ದಾಸ್‌ ಕರಮ್‌ಚಂದ್‌ ಗಾಂಧಿ ವರ್ಗ:ಹತ್ಯೆಗೀಡಾದ ಕ್ರಾಂತಿಕಾರಿಗಳು ವರ್ಗ:ದಕ್ಷಿಣ ಆಫ್ರಿಕನ್ನರಲ್ಲದ ವರ್ಣಭೇಧ ನೀತಿ ವಿರೋಧಿ ಪ್ರತಿಪಾದಕರು ವರ್ಗ:ಅಹಿಂಸಾ ತತ್ವ ಪ್ರತಿಪಾದಕರು ವರ್ಗ:ಭಾರತದಲ್ಲಿ ಹತ್ಯೆಗೀಡಾದ ಜನರು ವರ್ಗ:ಬ್ರಿಟಿಷ್ ಭಾರತದ ಜನರು ವರ್ಗ:ಎರಡನೇ ಬೋಯರ್‌ ಕದನದ ಜನರು ವರ್ಗ:ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ ಅಧ್ಯಕ್ಷರು ವರ್ಗ:ಕೈಸರ್‌-ಇ-ಹಿಂದ್‌ ಪದಕವನ್ನು ಸ್ವೀಕರಿಸಿದವರು ವರ್ಗ:ಅಹಿಂಸಾವಾದದ ಅಥವಾ ಅಹಿಂಸೆಯನ್ನು ವಿರೋಧಿಸುವ ವಿದ್ವಾಂಸರು ಮತ್ತು ನಾಯಕರು ವರ್ಗ:ಟೈಮ್‌ ನಿಯತಕಾಲಿಕ ವರ್ಷದ ಪುರುಷರು ವರ್ಗ:ಟಾಲ್ಸ್‌ಟಾಯ್‌ ಅನುಯಾಯಿಗಳು ವರ್ಗ:ಭಾರತೀಯ ಶಾಲೆ ಮತ್ತು ಕಾಲೇಜುಗಳ ಸಂಸ್ಥಾಪಕರು ವರ್ಗ:ಭಾರತದ ಇತಿಹಾಸ
ಕೈ
thumb
ಕೈಯು ಮಾನವರು, ಚಿಂಪಾಂಜ಼ಿಗಳು, ಕೋತಿಗಳು ಮತ್ತು ಲೀಮರ್‌ಗಳಂತಹ ಪ್ರೈಮೇಟ್‍ಗಳ ಮುಂದೋಳು ಅಥವಾ ಮುಂದಿನ ಅವಯವದ ಕೊನೆಯಲ್ಲಿ ಹಿಡಿಯುವ ಶಕ್ತಿಯುಳ್ಳ, ಬಹು ಬೆರಳುಗಳನ್ನು ಹೊಂದಿರುವ ಒಂದು ಜೋಡಿಕೆ. ಮಾನವ ಕೈಯು ಸಾಮಾನ್ಯವಾಗಿ ಐದು ಬೆಟ್ಟುಗಳನ್ನು ಹೊಂದಿರುತ್ತದೆ: ನಾಲ್ಕು ಬೆರಳುಗಳು ಮತ್ತು ಒಂದು ಹೆಬ್ಬೆರಳು; ಕೈಯು ೨೭ ಮೂಳೆಗಳನ್ನು ಹೊಂದಿರುತ್ತದೆ, ತಿಲಾಸ್ಥಿಯನ್ನು ಹೊರತುಪಡಿಸಿ. ಇವುಗಳ ಸಂಖ್ಯೆಯು ಜನರ ನಡುವೆ ಬದಲಾಗುತ್ತದೆ, ಮತ್ತು ಇವುಗಳಲ್ಲಿ ೧೪ ಬೆರೆಳೆಲುಬುಗಳಾಗಿವೆ (ಸಮೀಪದ, ಮಧ್ಯದ ಮತ್ತು ದೂರದ). ಹಸ್ತ ಮಧ್ಯದ ಮೂಳೆಗಳು ಬೆರಳುಗಳನ್ನು ಮತ್ತು ಮಣಿಕಟ್ಟಿನ ಮೂಳೆಗಳನ್ನು ಜೋಡಿಸುತ್ತವೆ. ಪ್ರತಿ ಮಾನವ ಕೈಯು ಐದು ಹಸ್ತ ಮಧ್ಯದ ಮೂಳೆಗಳು ಮತ್ತು ಎಂಟು ಮಣಿಕಟ್ಟಿನ ಮೂಳೆಗಳನ್ನು ಹೊಂದಿರುತ್ತದೆ.
ಬೆರಳುಗಳು ಶರೀರದಲ್ಲಿನ ನರ ತುದಿಗಳ ಅತಿ ದಟ್ಟ ಪ್ರದೇಶಗಳಲ್ಲಿ ಕೆಲವನ್ನು ಹೊಂದಿರುತ್ತವೆ, ಮತ್ತು ಸ್ಪರ್ಶ ಪ್ರತಿಕ್ರಿಯೆಯ ಅತ್ಯಂತ ಶ್ರೀಮಂತ ಮೂಲವಾಗಿವೆ. ಇವು ಶರೀರದ ಅತ್ಯಂತ ಹೆಚ್ಚಿನ ಸ್ಥಾನಿಕ ಸಾಮರ್ಥ್ಯವನ್ನು ಹೊಂದಿವೆ; ಹಾಗಾಗಿ, ಸ್ಪರ್ಶದ ಭಾವವು ಕೈಗಳೊಂದಿಗೆ ನಿಕಟವಾಗಿ ಸಂಬಂಧಿಸಿದೆ. ಇತರ ಜೊತೆ ಅಂಗಗಳಂತೆ (ಕಣ್ಣುಗಳು, ಪಾದಗಳು, ಕಾಲುಗಳು) ಪ್ರತಿ ಕೈಯನ್ನು ವಿರುದ್ಧ ಮೆದುಳು ಗೋಳಾರ್ಧವು ನಿಯಂತ್ರಿಸುತ್ತದೆ, ಹಾಗಾಗಿ ಪೆನ್ಸಿಲ್‍ನಿಂದ ಬರೆಯುವಂತಹ ಒಂದೇ ಕೈಯ ಚಟುವಟಿಕೆಗಳಿಗೆ ಆದ್ಯತೆಯ ಕೈಯ ಆಯ್ಕೆಯು ವೈಯಕ್ತಿಕ ಮಿದುಳಿನ ಕಾರ್ಯನಿರ್ವಹಣೆಯನ್ನು ಪ್ರತಿಬಿಂಬಿಸುತ್ತದೆ. ಮಾನವರಲ್ಲಿ, ಕೈಗಳು ಶಾರೀರಿಕ ಹಾವಭಾವ ಮತ್ತು ಸನ್ನೆ ಭಾಷೆಯಲ್ಲಿ ಮಹತ್ವದ ಕಾರ್ಯನಿರ್ವಹಿಸುತ್ತವೆ. ಅದೇ ರೀತಿ ಎರಡು ಕೈಗಳ ಹತ್ತು ಬೆರಳುಗಳು ಮತ್ತು (ಹೆಬ್ಬೆರಳಿನಿಂದ ಮುಟ್ಟಬಹುದಾದಂಥ) ನಾಲ್ಕು ಬೆರಳುಗಳ ಹನ್ನೆರಡು ಅಂಗುಲ್ಯಸ್ಥಿಗಳು ಸಂಖ್ಯಾ ವ್ಯವಸ್ಥೆಗಳು ಮತ್ತು ಗಣನಾ ತಂತ್ರಗಳಿಗೆ ಜನ್ಮ ನೀಡಿವೆ.
ಕೈಯ ಮುಂಭಾಗದ (ಅಂಗೈ) ಮೇಲಿನ ಕೇಶರಹಿತ ಚರ್ಮವು ತುಲನಾತ್ಮಕವಾಗಿ ದಪ್ಪವಾಗಿದ್ದು ಇದನ್ನು ಕೈಯ ಬಾಗುವಿಕೆ ರೇಖೆಗಳ ಉದ್ದಕ್ಕೆ ಬಾಗಿಸಬಹುದು. ಇಲ್ಲಿ ಚರ್ಮವು ಕೆಳಗಿನ ಅಂಗಾಂಶ ಮತ್ತು ಮೂಳೆಗಳಿಗೆ ಬಿಗಿಯಾಗಿ ಬಂಧಿತವಾಗಿರುತ್ತದೆ. ಶರೀರದ ಉಳಿದ ಭಾಗದ ಚರ್ಮಕ್ಕೆ ಹೋಲಿಸಿದರೆ, ಕೈಗಳ ಅಂ‍ಗೈಗಳು (ಜೊತೆಗೆ ಪಾದಗಳ ಅಂಗಾಲುಗಳು) ಕೈಯ ಇನ್ನೊಂದು ಬದಿಗೆ ಹೋಲಿಸಿದರೆ ಸಾಮಾನ್ಯವಾಗಿ ಹೆಚ್ಚು ತಿಳಿಯಾಗಿರುತ್ತವೆ ಮತ್ತು ಕಪ್ಪು ಚರ್ಮದ ವ್ಯಕ್ತಿಗಳಲ್ಲಿ ಇನ್ನೂ ಹೆಚ್ಚು ತಿಳಿಯಾಗಿರುತ್ತವೆ. ವಾಸ್ತವವಾಗಿ, ಪಾಮೊಪ್ಲ್ಯಾಂಟಾರ್ ಚರ್ಮದಲ್ಲಿ ನಿರ್ದಿಷ್ಟವಾಗಿ ವ್ಯಕ್ತಗೊಂಡ ಜೀನ್‍ಗಳು ಮೆಲನಿನ್ ಉತ್ಪತ್ತಿಯನ್ನು ತಡೆಯುತ್ತವೆ ಮತ್ತು ಹಾಗಾಗಿ ಕಂದಿಸುವ ಸಾಮರ್ಥ್ಯವನ್ನು ತಡೆಯುತ್ತದೆ, ಮತ್ತು ಹೊರಚರ್ಮದ ಸ್ಟ್ರ್ಯಾಟಮ್ ಲೂಸಿಡಮ್ ಮತ್ತು ಸ್ಟ್ರ್ಯಾಟಮ್ ಕಾರ್ನಿಯಮ್ ಪದರಗಳ ದಪ್ಪವಾಗುವಿಕೆಯನ್ನು ಉತ್ತೇಜಿಸುತ್ತವೆ.
ಉಲ್ಲೇಖಗಳು
ವರ್ಗ:ಮಾನವ ಶರೀರ
ಮಾಧ್ವ ಬ್ರಾಹ್ಮಣರು
ಜನಸಂಖ್ಯಾಶಾಸ್ತ್ರ
ಮಧ್ವಾಚಾರ್ಯರ ದ್ವೈತ ವೇದಾಂತವನ್ನು ಅನುಸರಿಸುವ ವಿಭಾಗವನ್ನು ಹೊಂದಿರುವ ಬ್ರಾಹ್ಮಣ ಸಮುದಾಯಗಳ ರಾಜ್ಯವಾರು ಪಟ್ಟಿ.
ಸಮಾಜ ಮತ್ತು ಸಂಸ್ಕೃತಿ
link=//upload.wikimedia.org/wikipedia/commons/thumb/0/03/Samber_Dosa_Chutney.JPG/200px-Samber_Dosa_Chutney.JPG|right|thumb|200x200px| ಉಡುಪಿಯಲ್ಲಿ [[ಹುಳಿ|ಸಾಂಬಾರ್ ಮತ್ತು ಚಟ್ನಿಯೊಂದಿಗೆ ಮಸಾಲೆ ದೋಸೆ]]
ಭಾಷೆ
ಮಾಧ್ವ ಬ್ರಾಹ್ಮಣರ ಏಕರೂಪದ ಸಮುದಾಯವಲ್ಲ. ಮಧ್ವಾಚಾರ್ಯರ ಅನುಯಾಯಿಗಳು ಬಹು ಪ್ರದೇಶಗಳ ಬ್ರಾಹ್ಮಣರನ್ನು ಮತ್ತು ವಿವಿಧ ಭಾಷಾ ಹಿನ್ನೆಲೆಯಿಂದ ಬಂದವರು. ಮುಖ್ಯವಾಗಿ ದಕ್ಷಿಣದ ದ್ರಾವಿಡ ಭಾಷೆಗಳ ಗುಂಪಿನ ಪ್ರಮುಖ ಭಾಷೆಗಳಲ್ಲಿ ಒಂದಾದ ಕನ್ನಡವನ್ನು ಮಾತನಾಡುವ ಮಾಧ್ವರು ಸಾಹಿತ್ಯಿಕ ಉಪಭಾಷೆಯ ಗಡಿಯಲ್ಲಿರುವ ವಿವಿಧ ಕನ್ನಡವನ್ನು ಮಾತನಾಡುತ್ತಾರೆ. ಕನ್ನಡೇತರ ರಾಜ್ಯಗಳಲ್ಲಿಯೂ ಸಹ ಮಾಧ್ವರು ತಮ್ಮ ಮನೆಗಳಲ್ಲಿ ಕನ್ನಡವನ್ನು ಮಾತನಾಡುತ್ತಾರೆ ಆದರೆ ಹೊರಗಿನವರೊಂದಿಗೆ ಅವರು ಆ ರಾಜ್ಯದ ಸ್ಥಳೀಯ ಭಾಷೆಯನ್ನು ಮಾತನಾಡುತ್ತಾರೆ. ಮರಾಠಿ, ಕನ್ನಡ, ತೆಲುಗು ಮತ್ತು ತಮಿಳು ಮಾತನಾಡುವ ಮಾಧ್ವ ಬ್ರಾಹ್ಮಣರು ಮಹಾರಾಷ್ಟ್ರ ಮತ್ತು ದಕ್ಷಿಣ ಭಾರತದಾದ್ಯಂತ ಹರಡಿರುವ ದೇಶಸ್ಥ ಮಠಗಳು ಅಥವಾ ಡೆಕ್ಕನ್ ಮಠಗಳ ಅನುಯಾಯಿಗಳು. ತುಳು ಮಾತನಾಡುವ ಮಾಧ್ವ ಬ್ರಾಹ್ಮಣರು ತುಳುವ ಮಠಗಳ ಅನುಯಾಯಿಗಳು. ಅವರು ಮುಖ್ಯವಾಗಿ ಕರ್ನಾಟಕದ ತುಳುನಾಡು ಪ್ರದೇಶದಲ್ಲಿ, ಉಡುಪಿಯ ಕರಾವಳಿ ಜಿಲ್ಲೆಗಳಲ್ಲಿ, ಇಂದಿನ ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡದಲ್ಲಿ, ಕಾಸರಗೋಡು ಮತ್ತು ಕೇರಳ ರಾಜ್ಯದ ಇತರ ಭಾಗಗಳಲ್ಲಿ ಕೇಂದ್ರೀಕೃತರಾಗಿದ್ದಾರೆ. ಕೊಂಕಣಿ ಮಾತನಾಡುವ ಮಾಧ್ವ ಬ್ರಾಹ್ಮಣರು ಗೌಡ್ ಸಾರಸ್ವತ ಮಾಧ್ವ ಬ್ರಾಹ್ಮಣರು, ಅವರು ಕರಾವಳಿ ಕರ್ನಾಟಕ, ಗೋವಾ, ಮಹಾರಾಷ್ಟ್ರ ಮತ್ತು ಕೇರಳದಾದ್ಯಂತ ಹರಡಿದ್ದಾರೆ. ಬಿಹಾರಿ, ಮಾಗಾಹಿ ಮತ್ತು ಹಿಂದಿ ಮಾತನಾಡುವ ಮಾಧ್ವ ಬ್ರಾಹ್ಮಣರು ಗಯಾವಾಲ್ ಬ್ರಾಹ್ಮಣರು, ಅವರು ಗಯಾ ಮತ್ತು ಬನಾರಸ್‌ನಾದ್ಯಂತ ಹರಡಿದ್ದಾರೆ.
ಉದ್ಯೋಗಗಳು
ಮಾಧ್ವ ಬ್ರಾಹ್ಮಣರ ಸಾಂಪ್ರದಾಯಿಕ ಉದ್ಯೋಗ ಪೌರೋಹಿತ್ಯ, ಆದರೆ ಅವರು ಕೃಷಿ ಮತ್ತು ವ್ಯಾಪಾರದಂತಹ ಉದ್ಯೋಗಗಳಲ್ಲಿ ತೊಡಗಿಸಿಕೊಂಡಿದ್ದಾರೆ. ಪ್ರಸ್ತುತ, ಅವರಲ್ಲಿ ಹೆಚ್ಚಿನವರು ಸರ್ಕಾರಿ ಮತ್ತು ಖಾಸಗಿ ವಲಯಗಳಲ್ಲಿ ಕೆಲಸ ಮಾಡುತ್ತಾರೆ.
ತುಳುವ ಮಾಧ್ವರು ಮತ್ತು ದೇಶಸ್ಥ ಮಾಧ್ವರು ಇತರ ಸಮುದಾಯಗಳಿಂದ ಪುರೋಹಿತರ ಸೇವೆಗಾಗಿ ಹೆಚ್ಚು ಬಯಸುತ್ತಾರೆ. ಗೌಡ ಸಾರಸ್ವತ ಮಾಧ್ವರು ಧಾರ್ಮಿಕವಾಗಿ ಸ್ವಾವಲಂಬಿ ಸಮುದಾಯ. ಈ ಮೂರು ಉಪವಿಭಾಗಗಳ ನಡುವೆ ಹಲವಾರು ಸಾಂಸ್ಕೃತಿಕ ವ್ಯತ್ಯಾಸಗಳಿವೆ. ಬಿಹಾರದಲ್ಲಿ ಗಯಾವಾಲ್ ಬ್ರಾಹ್ಮಣರು ಸಾಂಪ್ರದಾಯಿಕವಾಗಿ ಅರ್ಚಕರಾಗಿದ್ದಾರೆ. ಅವರು ಗಯಾದ ಪ್ರಸಿದ್ಧ ವಿಷ್ಣುಪಾದ ದೇವಾಲಯದಲ್ಲಿ ಅರ್ಚಕರಾಗಿದ್ದಾರೆ, ಅವರು ಗಯಾದ ಘಟ್ಟಗಳ ಮೇಲಿನ ಶ್ರದ್ಧಾ ಆಚರಣೆಗಳ ಪ್ರದರ್ಶನದ ಮೇಲೆ ಸಾಂಪ್ರದಾಯಿಕ ಏಕಸ್ವಾಮ್ಯವನ್ನು ಹೊಂದಿದ್ದಾರೆ.